Πότε παρουσιάζομαι στο στρατό; - Forum για Θητεία και Στρατό - Σελ. 1\nΠαράθεση Απάντηση Θέμα: Πότε παρουσιάζομαι στο στρατό;\nΑποστολή: 02/Ιανουαρίου/2019 ώρα 23:42\nΓεια σας και καλή χρονιά θα ήθελα να κανω μια ερώτηση είναι 23 και είχα πάρει αναβολή για σπουδές σε ΙΕΚ η οποία έληξε στις 31 Δεκέμβρη θα ήθελα να πάρω και άλλη αναβολή για να γραφτώ πάλι σε μια ιδιωτική σχολή καθώς δεν ολοκλήρωσα τη προηγουμενη; Δικαιουμε πιστεύετε; Και ποιες είναι οι διαδικασίες;\nΠαράθεση Απάντηση Αποστολή: 02/Απριλίου/2019 ώρα 15:24\nΚαλησπερα παιδια. Να ρωτησω, ποτε καταταγονται οι γεννημενοι του 2001; Αν δεν κανω λαθος φετος;\nΠαράθεση Απάντηση Αποστολή: 02/Απριλίου/2019 ώρα 18:47\nΝεκταριε, το 2020 , εχεις καιρο ακομα, εδω εγω που ειμαι β 'εσσο 2019[ γεννημενος το 2000] και δεν μας εχουν πει ακομα Που παρουσιαζομαστε τι να πω; Ολα την τελευταια στιγμη γινονται, αραξε και μην αγχωνεσαι , αν εχεις περασει περιοδευων να κοιτας το μειλ σου που και που για τυχον μειλ απο την στρατολογια, καποια στιγμη[ πολυ πιθανον το 2020] θα σου ερθει μειλ απο την στρατολογια που θα σου λεει να συμπληρωσεις την φορμα για την Παρουσιαση σου, τοτε θα μαθεις με ποια ΕΣΣΟ εισαι.\nΠαράθεση Απάντηση Αποστολή: 04/Απριλίου/2019 ώρα 19:54\nΗ βλακεια ειναι οτι ειμαι αποσυνδεδεμενος απο το εμαιλ, αλλα μπορω να μπω και στη Στρατολογια να δω. Αλλα μπορει και φετος να μας καταταξουν γιατι φετος ειναι 30.000 ανυποτακτοι, μηπως θελουν ατομα ξερω γω. Αλλα και να μην ερθει λεω να παω Στρατολογια ιουνιο να δηλωσω να μπω με την επομενη ΕΣΣΟ.\nΠαράθεση Απάντηση Αποστολή: 04/Απριλίου/2019 ώρα 20:18\nΑν δεν εχεις προσβαση στο μειλ τοτε μονο απο την στρατολογια μπορεις να μαθαινεις νεα, δεν ειναι κατι το σπουδαιο αλλα αν δεν εχεις προσβαση στο μειλ τοτε πιθανως Να μην ενημερωθεις για να Συμπληρωσεις την φορμα επιλογης σημειου υποδοχης καθ'οτι Σε ειδοποιουν μεσω μειλ. Τωρα για το αλλο θεμα που λες, ναι, το ξερω οτι εχουμε 30.000 Ανυποτακτους, αυτοι ειναι μαζεμενοι διαφορων χρονολογιων οχι Μονο φετος, παρ'ολα αυτα οι καταταξεις γινονται μεσω νομων δεν Γινονται οπως πανε Και οπως ερθουν οποτε δεν νομιζω οτι εχεις πιθανοτητα για φετος, τωρα για τον ιουνιο που λες ναι γινεται να πας Να δηλωσεις για προτακτος αν φυσικα τον ιουνιο εισαι 18 ετων. Συμβουλη δικια μου ειναι να πας κανονικα [να περιμενεις να σε καλεσουν ], απο 'κει και περα ολα ειναι στο χερι σου.\nΠαράθεση Απάντηση Αποστολή: 05/Απριλίου/2019 ώρα 13:26\nΝαι το ξερω αυτο δεν ειναι θεμα, και ναι Ιουνιο γινομαι 18, απλα σκεφτομαι να δηλωσω να μπω προτακτος να τελειωνω.\nΠαράθεση Απάντηση Αποστολή: 05/Απριλίου/2019 ώρα 13:52\nΓια να δηλωσεις για προτακτος θα χρειαστει να πας στρατολογια πρωινες ωρες [δεν θυμαμαι ακριβως τις ωρες που μου ειχαν πει]και Να εχεις οπωσδηποτε την ταυτοτητα σου καθως φυσικα και τον ΑΣΜ σου. Στα λεω αυτα διοτι περσυ τετοια εποχη τους ειχα παρει τηλεφωνο Για το ιδιο θεμα και ταλαιπωρηθηκα πολυ καθ'οτι δεν σηκωνουν τα τηλεφωνα. Ιουνιο ακριβως γινεσαι 18;\nΠαράθεση Απάντηση Αποστολή: 10/Απριλίου/2019 ώρα 17:34\nΡε παιδια τι γινεται, τωρα καλεσαν στρατευσιμους κλασης 2022 στη Β ΕΣΣΟ Στρατο Ξηρας,2001 κλαση δηλαδη, τι φαση; Μηπως ειναι προτακτοι; Δεν νομιζω:/\nΠαράθεση Απάντηση Αποστολή: 10/Απριλίου/2019 ώρα 17:58\nΑπο που προεκυψε αυτο; Χθες βγηκε η προσκληση για την Β'ΕΣΣΟ Και δεν αναφερει τιποτα τετοιο. Διαβασε την προσκληση Στην ιστοσελιδα αυτοδιοικηση, Μπορει να μπερδευτηκες.\nΠαράθεση Απάντηση Αποστολή: 12/Απριλίου/2019 ώρα 14:50\nΠαιδιά καλησπέρα παρουσιαζομαι τωρα το Μάιο με τη Β ΕΣΣΟ αλλά μπαίνω στο site και λέει ότι ακόμα δεν έχει οριστικοποιηθεί ο τόπος και η ημερομηνία που θα παρουσιαστώ. Ξερτε περίπου ποτέ θα το μάθω; Ευχαριστώ\nΠαράθεση Απάντηση Αποστολή: 12/Απριλίου/2019 ώρα 16:11\nΛογικά σε μερικές μέρες.\nΠαράθεση Απάντηση Αποστολή: 12/Απριλίου/2019 ώρα 17:12\nΚαλα που σου το λεει ακομα και αυτο, χαχαχαχ, ειναι ακομα νωρις, το συστημα ανανεωνεται, δοκιμασε απο Δευτερα και ριχνε και καμια Ματια στο μειλ σου μπας και σου στειλει η στρατολογια κατι [καποια στιγμη θα στειλει].\nΠαράθεση Απάντηση Αποστολή: 12/Απριλίου/2019 ώρα 18:53\nΠαλι καλά που σου εμφανίζει κι αυτό... Σε εμένα λέει οτι δεν βρέθηκε πρόσωπο με τα υποβληθέντα στοιχεία.\nΠαράθεση Απάντηση Αποστολή: 12/Απριλίου/2019 ώρα 21:22\nΑυτο μου εμφανιζει και εμενα φιλε Παυλο, ειναι που ανανεωνεται το Συστημα, απο την αλλη εβδομαδα θα αρχισουν να λενε λογικα.\nΠαράθεση Απάντηση Αποστολή: 13/Απριλίου/2019 ώρα 04:30


Αρρώστησε ο γιος της Ελένης! (VIDEO) | FreddoNews Αρρώστησε ο γιος της Ελένης! (VIDEO) | FreddoNews\nΑρρώστησε ο γιος της Ελένης! (VIDEO)\nBy Freddo News / Published on Παρασκευή, 18 Μαρ 2016 17:42 ΜΜ / Δεν επιτρέπεται σχολιασμός στο Αρρώστησε ο γιος της Ελένης! (VIDEO) / 962 views\n«Βρε συ, ο γιος μου θα είναι. Είναι άρρωστος σήμερα και σου κάνει πλάκα. Πες του “ρε Άγγελε δώσε μου λίγο τη γιαγιά σου να τελειώνουμε”», είπε η Ελένη κάποια στιγμή σε έναν από τους συνεργάτες της, ενώ παρουσίαζε την στήλη της μαγειρικής. Η παρουσιάστρια τον είχε ενημερώσει να καλέσει τη μαμά της στο τηλέφωνο για να γράψει την συνταγή.\nΗ μαγείρισσα ωστόσο, της ευχήθηκε περαστικά και η Ελένη της απάντησε: «Περαστικά. Άμα βγαίνει όλο το χειμώνα με ένα φανελάκι βεβαίως περαστικά. Τα κορίτσια δεν τα κάνουν αυτά. Ο άλλος βγαίνει γυμνός χωρίς μπουφάν στο σχολείο, πώς θα γίνει δεν θα αρρωστήσει κάποια στιγμή;»\nTagged as: ΑΡΡΩΣΤΟΣ ΓΙΟΣ ΕΛΕΝΗ ΜΑΓΕΙΡΙΚΗ ΜΕΝΕΓΑΚΗ


μαγικο περασμα (nagual): Εγω χωρις ΕΓΩ\nΤο μόνο που μπορεί να κάνει το «εγώ» είναι να γνωρίσει τον εαυτό του. Πρέπει να ξέρει τους περιορισμούς του, τα κίνητρα, τα αισθήματα, τα πάθη, τις σκληρότητες, την έλλειψη αγάπης, και να έχει επίγνωση όλων των δραστηριοτήτων του. Πρέπει κανείς να τα βλέπει όλα αυτά και να παραμένει σιωπηλός, χωρίς να ρωτάει, χωρίς να «ζητιανεύει», χωρίς ν’ απλώνει το χέρι για να πάρει κάτι ψυχολογικά. Αν απλώσεις το χέρι σου ζητιανεύοντας ψυχολογικά, θα μείνεις για πάντα με άδεια χέρια. Αλλά το να γνωρίζεις τον εαυτό σου, τον υποσυνείδητο όσο και το συνειδητό, είναι η αρχή της σοφίας και το να γνωρίζεις τον εαυτό σου, μ’ αυτή την έννοια, φέρνει ελευθερία. Αυτή η ελευθερία δεν είναι ελευθερία για να μπορέσεις εσύ προσωπικά να έχεις την εμπειρία εκείνης της Πραγματικότητας. Ο άνθρωπος που είναι ελεύθερος δεν είναι ελεύθερος από κάτι ή για κάτι, είναι απλώς ελεύθερος και τότε, αν εκείνη η κατάσταση Πραγματικότητας θέλει να έρθει, θα έρθει – είναι μάταιο να ψάχνεις εσύ να τη βρεις.\nΑναρτήθηκε από nagual στις 11:45 π.μ.


ΚΑΣΣΙΩΠΗ ONLINE: Τα πιο καυτά shorts\nΑναρτήθηκε από ΚΑΣΣΩΠΙ ONLINE στις 1/04/2011 12:22:00 π.μ.\nΟι πουρναροκαλλιεργητές, κατά κόσμο Οικολόγοι Πράσινοι, μόνιμοι κολαούζοι των εκφραστών του ανθελληνισμού στην χώρα μας.\nεξέδωσαν Δελτίο Τύπου καταγγέλοντας για ακόμη μια φορά την... μισαλλοδοξία, την οποία ανακάλυψαν στην βράβευση με το μετάλλιο Ανδρείας της Ακαδημίας Αθηνών στην Χαρά Νικοπούλου. Παραθέτουμε αυτοτελώς το δελτίο τύπου για λόγους καθαρά ψυχαγωγικούς... Καλή διασκέδαση!\n"ΒΡΑΒΕΥΟΝΤΑΣ ΤΗ ΜΙΣΑΛΛΟΔΟΞΙΑ…


Πρωτη Σελιδα: ΠΑΓΚΟΣΜΙΑ ΠΡΟΤΟΤΥΠΙΑ: Εγκαινιάζουν το «Βερούλειο» και δεν κάλεσαν την Αννα Βερούλη!\nΠΑΓΚΟΣΜΙΑ ΠΡΟΤΟΤΥΠΙΑ: Εγκαινιάζουν το «Βερούλειο» και δεν κάλεσαν την Αννα Βερούλη!\nΓια την Δευτέρα είχε προγραμματίσει ο δήμος Καβάλας τα εγκαίνεια του ανακαινισμένου «Βερούλειου Σταδίου Καβάλας»..., μόνο που στην τελετή δεν είχε προσκληθεί η αθλήτρια που έδωσε το όνομά της στο στάδιο αυτό!\nΗ σπουδαία Ελληνίδα ακοντίστρια Άννα Βερούλη δημοσιοποίησε η ίδια την υπόθεση, με μια ανάρτηση στο προφίλ της στο facebook, όπου έγραψε πως λυπάται για το ότι δεν δέχθηκε πρόσκληση, αλλά χαίρεται για το τόσο σημαντικό αθλητικό έργο.\nΑναλυτικά, η Άννα Βερούλη έγραψε στο facebook:


Η Σμαράγδα Καρύδη μπήκε ολόκληρη μέσα σε μία βαλίτσα κι ανέβασε το βίντεο στο Instagram – Larisaevents.gr\n13 Ιουλίου 2017 11:25 13 Ιουλίου 2017 Off 373\nΣας φαίνεται τρελή η έκφραση “μέσα σε μια βαλίτσα” γαι να την χρησημοποιήσουμε για έναν άνθρωπο; Κι όμως! Η Σμαράγδα Καρύδη το κατάφερε!\nΗ ηθοποιός μας έχει συνηθίσει σε χιουμοριστικά βιντεάκια, κυρίως τους καλοκαιρινούς μήνες, θα θυμάστε άλλωστε με τους ολυμπιακούς αγώνες που είχε δώσει ρεσιτάλ στο instgram. Καλοκαίρι έχουμε και τώρα, και η ξανθιά ηθοποιός ξεκίνησε πάλι τα ευφάνταστα βιντεάκια της με αφορμή το γεγονός ότι λόγω της θεατρικής παράστασης η οποία κάνει περιοδία είναι όλη την ώρα στον δρομο. Έτσι λοιπόν εχθές το απόγευμα αποφάσισε να πακετάρει και τον εαυτό της.\nΔείτε λοιπόν πως κατάφερε να χωρέσει μέσα σε μια βαλίτσα η Σμαράγδα Καρύδη:\n#Καλαμαααάτα Μετά από ένα μικρό ρεπό στην Αθήνα ξαναφτιαχνουμε βαλίτσα και ξεκινάμε για Καλαμάτα. Σήμερα και αύριο 10-11 Ιουλίου στο αμφιθέατρο του Κάστρου @to_psema @atheridis_thodoris @myrtoalikaki_official @costaskappas @smarial @agis_panagiotou @kalli_mavrogeni #matisfashion @matis_fashion\nΗ Σοφία Χατζηπαντελή αρνείται πεισματικά να βγάλει τα φρύδια της!


Η φιλία και η ευεργεσία στα Ηθικά Νικομάχεια του Αριστοτέλη | 3ο Γενικό Λύκειο Ζωγράφου\n← Όσα πραγματικά θα έπρεπε να ξέρω τα έμαθα στο Νηπιαγωγείο\nΣύμφωνα, λοιπόν, τα διάφορα αυτά γνωρίσματα, ορίζουν τη φιλία. Όλα αυτά υπάρχουν στον ενάρετο άνθρωπο σχετικά με τον εαυτό του και σε ίση μοίρα και στους άλλους ανθρώπους, εφόσον πιστεύουν ότι είναι ενάρετοι. Γιατί φαίνεται ότι η αρετή κι ο ενάρετος άνθρωπος είναι το μέτρο κάθε πράγματος, όπως είπαμε. Αυτός ο τελευταίος βρίσκεται σε αρμονική σχέση με τον εαυτό του και επιθυμεί με όλη τη δύναμη της ψυχής του, κάθε φορά τα ίδια πράγματα. Γι’ αυτό, λοιπόν, ποθεί το αγαθό και ό,τι του φαίνεται τέτοιο και το εκτελεί (γιατί γνώρισμα του αγαθού ανθρώπου είναι να πραγματοποιεί το αγαθό) και για χάρη του εαυτού του, για χάρη δηλ. του διανοητικού μέρους της ψυχής, που, όπως φαίνεται, αποτελεί κάθε άνθρωπο.\nΕκτός απ’ αυτό θέλει να ζει, να διατηρεί τον εαυτό του στη ζωή και μάλιστα να διατηρεί εκείνο, με το οποίο σκέπτεται, επειδή για τον ενάρετο άνθρωπο η ύπαρξη είναι αγαθό. Κι ο καθένας ποθεί το αγαθό για τον εαυτό του και δε θέλει να μεταβάλλεται σε τρόπο, ώστε ν’ απολαμβάνει με τη νέα του μορφή όλα τα αγαθά. Γιατί κι ο θεός κατέχει το αγαθό, αλλά, το κατέχει ήδη, γιατί είναι τώρα, όπως ήταν πάντοτε. Ώστε κάθε άνθρωπος φαίνεται ότι είναι εκείνο που μέσα του γεννά τη διανόηση· επίσης ο ενάρετος επιθυμεί να ζει με τον εαυτό του, γιατί βρίσκει στην κατάσταση αυτή απόλαυση. Οι αναμνήσεις των περασμένων τού είναι ευχάριστες και οι ελπίδες για το μέλλον, καλές, και είναι ακόμα οι τέτοιες ελπίδες γλυκές. Ο νους του είναι γεμάτος από αντικείμενα για μελέτη και παρατήρηση, και λυπάται και χαίρεται μαζί με τον εαυτό του. Το λυπηρό και το ευχάριστο είναι γι’ αυτόν πάντοτε το ίδιο και όχι άλλη φορά άλλο, επειδή, κατά κάποιο τρόπο, δεν έχει λόγο να μετανιώνει για τις πράξεις του.\nΑφού, λοιπόν, τέτοια είναι τα συναισθήματα που διαθέτουν τον ενάρετο απέναντι του εαυτού του, και ότι διάκειται προς τους φίλους του όπως ακριβώς στον ίδιο τον εαυτό του (γιατί ο φίλος μας είναι ο άλλος εαυτός μας), φαίνεται ότι η φιλία έχει τέτοια χαρακτηριστικά γνωρίσματα και ότι φίλοι είναι εκείνοι που έχουν αυτά τα γνωρίσματα. Το ζήτημα αν είναι δυνατό να υπάρξει φιλία με τον ίδιο τον εαυτό μας, ας το αφήσουμε για την ώρα χωρίς να το εξετάσουμε. Φαίνεται ότι υπάρχει φιλία, τουλάχιστον εκεί που βρίσκονται συνδυασμένα δύο ή περισσότερα από τα στοιχεία εκείνα τα οποία αναφέραμε, κι ότι η υπερβολική φιλία μοιάζει με την αγάπη που νιώθουμε για τον ίδιο τον εαυτό μας.\n…Φαίνεται πως οι ευεργέτες αγαπούν εκείνους που ευεργέτησαν περισσότερο από όσο εκείνοι που ευεργετήθησαν τους ευεργέτες των, και στο σημείο αυτό υπεισέρχεται κάποιος παραλογισμός που αξίζει να τον εξετάσουμε. Οι περισσότεροι έχουν τη γνώμη ότι αυτό οφείλεται στο ότι οι πρώτοι είναι δανειστές και οι δεύτεροι οφειλέτες. Όπως λοιπόν στα δάνεια οι χρεοφειλέτες επιθυμούν να μην υπάρχει κανένας στον οποίο να χρωστούν, οι δανειστές φροντίζουν για την ευημερία των οφειλετών, έτσι κι οι ευεργέτες επιθυμούν να ζήσουν οι ευεργετηθέντες με την ελπίδα ότι αυτοί κάποτε θ’ ανταποδώσουν την ευεργεσία. Αντίθετα οι ευεργετούμενοι δεν φροντίζουν ν’ ανταποδώσουν την χάρη.\nΟ Επίχαρμος ίσως να έλεγε ότι τίποτε στην προκειμένη περίπτωση δεν υπάρχει που να μην ανταποκρίνεται στην ανθρώπινη φύση, αφού οι περισσότεροι ξεχνούν εύκολα τις ευεργεσίες και προτιμούν να ευεργετούνται παρά να ευεργετούν. Κι όμως η αιτία αυτού είναι φυσικότερη και όχι όμοια με την αποδιδόμενη στον δανειστή σχετικά με τον οφειλέτη. Γιατί εκείνο που αισθάνεται για τον οφειλέτη ο δανειστής δεν είναι αγάπη, αλλά η επιθυμία να διατηρείται ζωντανός ο οφειλέτης για να μπορέσει να του επιστρέψει το χρέος. Αντίθετα ο ευεργέτης διάκειται απέναντι στον ευεργετούμενο με φιλία και αγάπη, κι όταν αυτός ακόμη δεν είναι χρήσιμος ούτε πρόκειται να γίνει τέτοιος στο μέλλον. Το ίδιο ακριβώς συμβαίνει και σχετικά με τους καλλιτέχνες. Κάθε καλλιτέχνης αγαπά το έργο του περισσότερο απ’ όσο θα τον αγαπούσε το έργο του, αν μπορούσε ν’ αποκτήσει ψυχή.\n…Τέλος ο καθένας αγαπά περισσότερο ό,τι απόχτησε με κόπο. Τα χρήματα, π.χ. που κέρδισε αυτός ο ίδιος, του είναι πιο αγαπητά από εκείνα που κληρονόμησε. Και φαίνεται ότι το να ευεργετείται κάποιος είναι κάτι που δεν απαιτεί κόπο, ενώ το να ευεργετεί είναι κοπιώδες. Γι’ αυτό κι οι μητέρες, αγαπούν τα παιδιά τους περισσότερο από τους πατέρες: επειδή οι πόνοι για τη γέννησή τους είναι μεγαλύτεροι κι επειδή έχουν συνείδηση ότι είναι δικά τους. Φαίνεται λοιπόν, ότι αυτό το συναίσθημα συγγενεύει και με τους ευεργέτες.


Παρ, 20 Οκτωβρίου 2017 - 07:45\nΣτο 83,56% (από 85,55% τον Αύγουστο και 85,72% τον Ιούλιο) υποχώρησε το ποσοστό της ΔΕΗ στο λιανεμπόριο ρεύματος τον περασμένο μήνα, σύμφωνα με το μηνιαίο δελτίο του ΛΑΓΗΕ. Η επιχείρηση, εντός του Σεπτεμβρίου, έχασε το 2% του μεριδίου της στην αγορά ηλεκτρικής ενέργειας με την εγκατεστημένη ισχύ των μονάδων της να φτάνει 9.459 μεγαβάτ.\nΟι ανεξάρτητοι προμηθευτές αύξησαν τα ποσοστά τους στην αγορά ηλεκτρικού ρεύματος με πρώτη την εταιρεία ΗΡΩΝ, της οποίας το μερίδιο έφτασε το 3,92% από 3,30% τον περασμένο Αύγουστο. Αντιστοίχως, η Protergia του ομίλου Μυτιληναίου αύξησε το ποσοστό της στο 3,82% έναντι 3,48% τον Αύγουστο. Μικρότερη ήταν η άνοδος που καταγράφηκε στα μερίδια της ELPEDISON με 3,72% έναντι 3,27% τον Σεπτέμβριο, της Watt & Volt που έφτασε το 1,37% (από 1,23% τον περασμένο μήνα), της NRG TRADING του ομίλου Χανδρή με 1,13% (από 0,96%) και της VOLTERRA με 0,94% (από 0,84%).\nΜε αυτά τα δεδομένα, ο στόχος περιορισμού του μεριδίου της ΔΕΗ στο 75,24% στα τέλη του έτους φαντάζει ανέφικτος καθώς θα πρέπει μέσα στους επόμενους τρεις μήνες η επιχείρηση να χάσει ένα ποσοστό 8,32% των πελατών της.\nΕυκαιρία για αλλαγή του σκηνικού στο άνοιγμα της αγοράς, αποτελεί η επόμενη δημοπρασία ηλεκτρικής ενέργειας (τύπου ΝΟΜΕ) στις 25 Οκτωβρίου, η οποία θα είναι και η μεγαλύτερη έως σήμερα καθώς θα διατεθούν από τη ΔΕΗ 718 μεγαβατώρες και θα κρίνει την πορεία της αγοράς για τον επόμενο χρόνο.\nΌσο για την πρόταση του προέδρου της επιχείρησης κ. Μανώλη Παναγιωτάκη να πωλήσει χαρτοφυλάκιο 500.000 πελατών της ΔΕΗ σε ιδιώτες προμηθευτές, ώστε να μειωθεί το μερίδιό της φαίνεται να αντιμετωπίζεται με σκεπτικισμό από το υπουργείο Περιβάλλοντος. «Μνημονική δέσμευση είναι μόνο η μείωση του μεριδίου της ΔΕΗ στη λιανική αγορά, η οποία γίνεται μέσω των ΝΟΜΕ. Αν δεν επιτευχθούν οι στόχοι μείωσης του μεριδίου της ΔΕΗ μέχρι το τέλος του 2018, θα πρέπει να βρεθεί ένας νέος μηχανισμός για τη μείωση του μεριδίου της. Αυτή τη στιγμή δεν υπάρχει κάποιο τελικό πόρισμα για αυτό το σχέδιο από τη Δ.Ε.Η. Είναι μια πρόωρη συζήτηση που δεν μπορούμε να κάνουμε ακόμη», ανέφερε μιλώντας στην τηλεόραση του Antenna ο υπουργός Περιβάλλοντος και Ενέργειας κ. Γιώργος Σταθάκης.\nΌσον αφορά στη διαπραγμάτευση για την αποεπένδυση των μονάδων της ΔΕΗ, επανέλαβε ότι η κυβέρνηση δεν αποδέχεται να μπούνε στο καλάθι και τα υδροηλεκτρικά. Σύμφωνα με τον υπουργό, τα ζητήματα που τίθενται είναι πρώτον, το άνοιγμα της αγοράς ενέργειας με μείωση του μεριδίου της ΔΕΗ στη λιανική αγορά, δεύτερον η παραχώρηση του 40% του λιγνιτικού δυναμικού σε τρίτους και τρίτον η αλλαγή του ενεργειακού μείγματος. Πάντως, τον Σεπτέμβριο, στο σύνολο της μηνιαίας παραγωγής ηλεκτρικής ενέργειας ανά τύπο καυσίμου, πρώτος ήταν ο λιγνίτης με 37,91% και ακολουθούσαν το φυσικό αέριο με 36,81%, οι ΑΠΕ (Ανανεώσιμες Πηγές Ενέργειας) με 20,46% και τα υδροηλεκτρικά με 4,82%,


ΔΕΗ: Κόβει το ρεύμα σε 30.000 καταναλωτές.\n«Σύμφωνα με στοιχεία που έχουν ήδη συγκεντρωθεί από τις αρμόδιες υπηρεσίες, ο αριθμός των στρατηγικών κακοπληρωτών που οφείλουν ληξιπρόθεσμες οφειλές άνω των 6 μηνών ανέρχεται σε 582.000 περιπτώσεις και οι οφειλές τους φτάνουν το ποσό των 545 εκατ. ευρώ. Αντίστοιχα οι περιπτώσεις των τελικών λογαριασμών ανέρχονται σε 895.000, συνολικών ληξιπρόθεσμων 1 δισ. Το δε τελευταίο δίμηνο έχουν προωθηθεί προς τον ΔΕΔΔΗΕ περίπου 30.000 αιτήματα αποκοπών αυτής της κατηγορίας».\n«Η Διοίκηση της ΔΕΗ δεσμεύεται να εντατικοποιήσει τις προσπάθειες και στο πλαίσιο αυτό θα ενημερώνει ανά τακτά χρονικά διαστήματα την κοινή γνώμη για τα αποτελέσματα της εκστρατείας που ξεκινά άμεσα. Υπογραμμίζεται ότι η εκστρατεία για τους στρατηγικούς κακοπληρωτές, δεν αφορά ευαίσθητες κοινωνικές ομάδες, για τις οποίες άλλωστε υπάρχουν συγκεκριμένες προβλέψεις στο πλαίσιο του Κοινωνικού Οικιακού Τιμολογίου».\nΠροηγούμενο άρθροΒασίλης Κικίλιας: Έρχεται τριψήφιο νούμερο καταγγελιών για το τσιγάρο\nΕπόμενο άρθροΜαρία Άνθη: Διεθνής διάκριση για την δημοσιογράφο στο World Philosophical Forum (photos)


Η ΟΕΝΓΕ προχωρά σε 24 πανελλαδική απεργία την Πέμπτη 24/09 - "Δε θωρακίζεται με φιέστες το σύστημα υγείας" - Now24.gr\nΗ Ομοσπονδία Ενώσεων Νοσοκομειακών Γιατρών Ελλάδας (ΟΕΝΓΕ), ανακοίνωσε πως προχωρά σε εικοσιτετράωρη πανελλαδική απεργία την Πέμπτη 24 Σεπτεμβρίου, με αίτημά της, την ενίσχυση του συστήματος υγείας για την αντιμετώπιση του νέου κορωνοϊού.\nΟn–off στην τακτική λειτουργία των δημόσιων νοσοκομείων για τα υπόλοιπα νοσήματα, μετατροπή του συστήματος υγείας σε σύστημα μιας νόσου με ολέθριες επιπτώσεις για την υγεία των ασθενών.\nΜέτρα ακορντεόν που δεν αντιμετωπίζουν τις ανάγκες που συνεχώς αυξάνονται.\nΣτον τουρισμό, στα νοσοκομεία, στα σχολεία, στις συγκοινωνίες, στις δομές προσφύγων και μεταναστών, στις μονάδες φροντίδας ηλικιωμένων, στους χώρους δουλειάς. Είναι αποτέλεσμα της υποταγής της επιστήμης στα όρια των δημοσιονομικών αντοχών της οικονομίας που σχεδιάζεται με γνώμονα το κέρδος και όχι την ικανοποίηση των αναγκών του λαού.\nTags #Απεργία #ΟΕΝΦΕ #Πέμπτη\n“H κυβέρνηση αυτή θα προχωρήσει και θα βγάλει τη χώρα από την κρίση”\nΔημοτικοί υπάλληλοι Θεσσαλονίκης: μας χρωστάνε υπερωρίες οκτώ μηνών!


Χρυσοβελώνη κατά Αγοραστού – ΤΡΙΚΚΗPress – Τα νέα των Τρικάλων\nΧρυσοβελώνη κατά Αγοραστού Reviewed by Momizat on Μάιος 11 . Ανακοίνωση συνδυασμού «ΘΕΣΣΑΛΙΑ, Η ΓΗ ΜΑΣ!» Σχετικά με τις απαγορεύσεις Αγοραστού κατά την εκδήλωση του γεωτεε στην Λάρισα ενόψει περιφερειακών εκλογών “Ο Συνδυ Ανακοίνωση συνδυασμού «ΘΕΣΣΑΛΙΑ, Η ΓΗ ΜΑΣ!» Σχετικά με τις απαγορεύσεις Αγοραστού κατά την εκδήλωση του γεωτεε στην Λάρισα ενόψει περιφερειακών εκλογών “Ο Συνδυ Rating: 0\nΑνακοίνωση συνδυασμού «ΘΕΣΣΑΛΙΑ, Η ΓΗ ΜΑΣ!» Σχετικά με τις απαγορεύσεις Αγοραστού κατά την εκδήλωση του γεωτεε στην Λάρισα ενόψει περιφερειακών εκλογών\nΓια τους παραπάνω λόγους αναγκαζόμαστε να εκφράσουμε δημόσια την λύπη μας για τον αναίτιο αποκλεισμό μας από την σημερινή συζήτηση, ιδιαίτερα του υποψήφιου Αντιπεριφερειάρχη Λάρισας και υπεύθυνου του συνδυασμού μας για αγροτικά θέματα Μπάμπη Παπασπύρου, στον οποίο επετράπη μόνο ένας σύντομος χαιρετισμός.\nΘεωρώντας δεδομένο ότι η συγκεκριμένη εκδήλωση έχει ενημερωτικό και όχι προεκλογικό χαρακτήρα θέλουμε να ξεκαθαρίσουμε πως δεν καθιστούμε τους διοργανωτές υπεύθυνους για τον αποκλεισμό αυτό. Αν κάναμε κάτι τέτοιο, φυσικά θα ήταν σαν να αποδίδαμε πολιτική ιδιοτέλεια που πιστεύουμε ότι δεν υπάρχει. Άλλωστε δεν θα μπορούσε ποτέ ένας επιστημονικός φορέας που επιδιώκει την σφαιρικότερη δυνατή ενημέρωση όλων να αποκλείσει έναν περιφερειακό συνδυασμό από μια συζήτηση για το μέλλον της Περιφέρειας μας.\nΔημοσιογραφικές πληροφορίες δυστυχώς φέρνουν τον συνδυασμό του κ. Αγοραστού ως υπεύθυνο των 2 απαγορεύσεων. Επισείοντας την απειλή μη συμμετοχής του στο σημερινό πάνελ ο κ. Αγοραστός φέρεται να έβαλε βέτο τόσο στην μετάθεση της ώρας της εκδήλωσης όσο και στην συμμετοχή του Μπάμπη Παπασπύρου εκ μέρους του δικού μας συνδυασμού.\nΌμως ο ανοιχτός δημοκρατικός διάλογος δεν μπορεί να υπόκειται σε φοβικές απαγορεύσεις. Καταλαβαίνουμε την πολιτική πίεση που δέχθηκαν οι διοργανωτές, δεν κατανοούμε όμως τι ακριβώς φοβήθηκε η παράταξη που άσκησε αυτή τη πίεση. Οι πολίτες έτσι ή αλλιώς ενημερώνονται για τις θέσεις όλων ενόψει των περιφερειακών εκλογών. Άρα καμία φίμωση δεν μπορεί να έχει αποτέλεσμα.\nΑν όμως κάποιος υποψήφιος Περιφερειάρχης επιμένει να μετατρέπει ενημερωτικές συζητήσεις όπως η σημερινή σε προεκλογικές εκδηλώσεις, τότε πραγματικά ο συνδυασμός «Θεσσαλία, η Γη μας!» δεν έχει θέση σε μια τέτοια μεθόδευση”.


Τσιμτσιλή: Αποκλείστηκα στη Μαραθώνος, άφησα το αυτοκίνητο και περπάτησα μέσα στη σφοδρή χιονόπτωση | Gossip-tv.gr\nΚακοκαιρία Ελπίδα: Η Σταματίνα Τσιμτσιλή μίλησε για την περιπέτεια της από την κακοκαιρία.\nΣυγκεκριμένα ανέφερε στο μεσημβρινό δελτίο ειδήσεων του Alpha: «Ντρέπομαι να μιλήσω για τα δικά μου προβλήματα γιατί ήμουν στην τηλεφωνική γραμμή και άκουγα το ρεπορτάζ, Συλλυπητήρια στην οικογένεια στην Κω και σε κάθε άνθρωπο που έχει χάσει κάποιον δικό της ή κινδυνεύει. Εμείς εδώ ζήσαμε άλλα προβλήματα που μας θύμισαν Survivor».\nΚαι τόνισε: « Επιστρέφοντας από το κανάλι, αποκλείστηκα στη Μαραθώνος και αναγκάστηκα να αφήσω εκεί το αυτοκίνητό μου και περπάτησα μέσα στη σφοδρή χιονόπτωση γύρω στη μισή ώρα για να φτάσω στο σπίτι μου. Όταν έφτασα στο σπίτι με περίμεναν τα παιδιά μου, είχαμε ρεύμα, κάνανε τηλεμάθημα, όλα καλά…»!


televoas: Η Bίσση στη Θεσσαλονίκη και η επίσκεψη του πρώην!\nΗ Bίσση στη Θεσσαλονίκη και η επίσκεψη του πρώην!\nOι εμφανίσεις της Άννας Βίσση στο «Οdeon» Θεσσαλονίκης συνεχίζονται με μεγάλη επιτυχία.\nΤο πρόγραμμα «Δώδεκα» έχει αγαπηθεί εξίσου στην συμπρωτεύουσα αφού η ενέργεια, το πάθος και ο ενθουσιασμός είναι κάποιες από τις λέξεις που χαρακτηρίζουν το πρόγραμμα της γνωστής τραγουδίστριας.\nΜεταμορφώσεις on stage, «πειραγμένες» ενορχηστρώσεις, μπαλάντες με μόνη συνοδεία πιάνο και άρπα, αλλά και ποπ, ροκ, dance τραγούδια που μας αρέσει να τα ακούμε δυνατά, λατρεμένα ζεϊμπέκικα, ταμπούρλα και εκκλησιαστικές καμπάνες ξεσηκώνουν το κοινό και όλοι γίνονται μια μεγάλη παρέα.\nΤο χειροκρότημα άφθονο και η διασκέδαση στα ύψη! Στα πρώτα τραπέζια διακρίναμε τον πρώην σύντροφό της τραγουδίστριας, Κώστα Φραγκολιά να διασκεδάζει με την παρέα του και την Άννα να βλέπει από το κινητό του τις φωτογραφίες που την έχει τραβήξει.\nΑκόμα, σε διπλανό τραπέζι διασκέδαζαν ο Γιώργος Καπουτζίδης με το σκηνοθέτη Σταμάτη Πατρώνη μέχρι τις πρώτες πρωινές ώρες.


Ένα θάνατο, δύο κρούσματα COVID-19 ανακοίνωσε το Υπουργείο Υγείας\n01 Σεπτεμβρίου 2020 - 15:21\nΑκόμα έναν νεκρό από την νόσο COVID-19 μετρά η Κύπρος, ενώ δύο νέα κρούσματα ανακοινώθηκαν την Τρίτη από τις αρχές από σύνολο 2.646 εργαστηριακών διαγνώσεων\nΑνακοινώνεται σήμερα ο θάνατος άντρα ασθενούς, ηλικίας 77 ετών, με βεβαρημένο ιατρικό ιστορικό που νοσηλευόταν στο Γενικό Νοσοκομείο Αμμοχώστου, αναφέρεται σε ανακοίνωση του Υπουργείου Υγείας.\n«Ο θάνατος αποδίδεται στη νόσο COVID-19. Συνεπώς, ο συνολικός αριθμός των θανάτων σε ασθενείς θετικούς στον ιό SARS-CoV-2 ανέρχεται σε 28, και οι θάνατοι με τελική αιτία τη νόσο COVID-19 ανέρχονται στους 21, 15 άντρες και 6 γυναίκες, με μέσο όρο ηλικίας τα 73 έτη», προστίθεται.\nΣυγκεκριμένα, από 751 δείγματα που λήφθηκαν μέσω ιδιωτικής πρωτοβουλίας, εντοπίστηκε 1 κρούσμα. Έκανε το τεστ για να επιστρέψει στη δουλειά της και δεν έχει συμπτώματα.\nΑπό 97 δείγματα που λήφθηκαν μέσω της διαδικασίας της ιχνηλάτησης των επαφών ήδη επιβεβαιωμένων κρουσμάτων, εντοπίστηκε 1 κρούσμα που αφορά επαφή από το οικογενειακό περιβάλλον επιβεβαιωμένων κρουσμάτων. Έκανε το τεστ ιδιωτικά επειδή ανέπτυξε συμπτώματα στις 26 Αυγούστου.\nΕπιπλέον, αναφέρεται, διεκπεραιώθηκαν οι ακόλουθες εργαστηριακές εξετάσεις, χωρίς τον εντοπισμό κρούσματος:\nΑπό δείγματα που λήφθηκαν στο πλαίσιο ελέγχου επιβατών και επαναπατρισθέντων, διεκπεραιώθηκαν 1.471 εργαστηριακές διαγνώσεις.\nΑπό δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, ολοκληρώθηκαν 179 εργαστηριακές εξετάσεις.\nΑπό δείγματα που λήφθηκαν από τα Μικροβιολογικά Εργαστήρια των Γενικών Νοσοκομείων, διεκπεραιώθηκαν 98 εργαστηριακές διαγνώσεις.\nΑπό δείγματα που λήφθηκαν στα οδοφράγματα, ολοκληρώθηκαν 47 εργαστηριακές εξετάσεις.\nΑπό τα δείγματα που λήφθηκαν από τους κατοίκους του Κάτω Πύργου Τυλληρίας, ολοκληρώθηκαν 2 εργαστηριακές διαγνώσεις.\nΑπό πρόγραμμα που διενεργεί το Υπουργείο Δικαιοσύνης και Δημοσίας Τάξεως για τον έλεγχο του προσωπικού που εργάζεται στους χώρους των Δικαστηρίων, υπήρξε αποτέλεσμα για 1 δείγμα.\nΣυνεπώς, προστίθεται, «και με βάση τα μέχρι τώρα δεδομένα, ο συνολικός αριθμός των κρουσμάτων ανέρχεται στα 1.490».


ΙΔΙΟΙΣ ΟΜΜΑΣΙ: Ο ιός του Ψυχάρη! (του Κώστα Βαξεβάνη)\nΟ Παναγιώτης Ψυχάρης, υιός του Σταύρου Ψυχάρη και (για την ιστορία) βαφτιστήρι του πρώην υπουργού της Χούντας, Βύρωνα Σταματόπουλου, κατέθεσε στην Επιτροπή της Βουλής για τα δάνεια στα ΜΜΕ.\nΟ Παναγιώτης Ψυχάρης δεν ευθύνεται ούτε για τον πατέρα του, ούτε βέβαια για το νονό του, για τον οποίο προφανώς ευθύνεται το φρόνημα του πατρός του την εποχή εκείνη, ευθύνεται όμως για το ΔΟΛ και το ΜΕGA, τα οποίο εκπροσώπησε στην Επιτροπή.\nΤο διαδίκτυο και τα social media, είναι γεμάτα, από την ώρα της κατάθεσης ακόμη, με ποικίλα σχόλια και για τον υιό Ψυχάρη και για το θράσσος και την αμφισβητούμενη ευφυία του. Μιλούσε στην Επιτροπή σαν να μιλούσε σε υπαλλήλους του (ποιός ξέρει ίσως μερικοί και να είναι), αντιμετώπιζε το θεσμικό όργανο ελέγχου με απαξιωτικές εκφράσεις, αρνήθηκε πεισματικά να αποδεχθεί ακόμη και την πραγματικότητα της κατάρρευσης του κολοσσού που δημιούργησαν με δανεικά και αγύριστα.\nΗ αποκάλυψη όμως δεν είναι ούτε ο χαρακτήρας του Ψυχάρη, ούτε οι παραδοχές του για όσα εξαφάνισαν από τα Δημόσια Ταμεία, βαφτίζοντάς τα Ενημέρωση της κοινής γνώμης. Η πραγματική αποκάλυψη είναι πως αυτοί οι άνθρωποι, με αυτό το επίπεδο κυβερνούσαν την Ελλάδα. Η δύναμή τους δεν ήταν ούτε η εξυπνάδα τους, ούτε οι επιχειρηματικές τους ικανότητές τους. Το έλλειμά τους και στα δύο, φάνηκε μόλις οι τράπεζες έκαναν αυτό που έπρεπε να κάνουν χρόνια και ο εισαγγελέας έστειλε τα πρώτα ραβασάκια για να περάσουν για υπόθεσή τους από την Εισαγγελία. Σάστισαν, έχασαν τη γη κάτω από τα πόδια τους και ακολούθησαν τον αυτοματισμό της επίθεσης στην κυβέρνηση, δίνοντας εντολές στον στρατό των ξεπεσμένων -«μαζί τα φάγαμε»- κονδυλοφόρων.\nΑυτό που παρακολουθήσαμε στην Επιτροπή, δεν ήταν ο υιός Ψυχάρη, αλλά ο ιός Ψυχάρη που κατατρώει τη χώρα. Ένα τσούρμο ασημαντοτήτων, που τήρησε ευλαβικά τους κανόνες της διαπλοκής και καθυπόταξε τη χώρα με βασικό προτέρημα το πόσο αδίστακτοι ήταν. Σε αυτό στηρίχθηκε η δύναμή τους και στο γεγονός πως κανένας δεν τόλμησε να την απειλήσει. Μόλις τα πράγματα άλλαξαν, κατέρρευσαν, αρνούμενοι να δεχθούν τις νέες συνθήκες, ενώ η μοίρα τους είναι να πετροβοληθούν και να κανιβαλισθούν από εκείνους που ακριβοπλήρωσαν. Οι υποτακτικοί έχουν απομακρυνθεί από το ταμείο και είναι έτοιμοι να μην αναγνωρίσουν κανένα λάθος και αδυναμία στους πρώην ευεργέτες.\nΟ υιός Ψυχάρη, είναι ίδιος με τους γιούς και τις κόρες όλου του συρφετού της διαπλοκής. Δημιουργήθηκε με τη φροντίδα και την κουλτούρα των πατρώνων του, εκφράζει τον πολιτισμό τους και την άποψη που έχουν για την κοινωνία και τη ζωή. Κυβερνούσαν αυτοί, που τα παιδιά τους εκφράζουν ίσως λίγο άκομψα και χωρίς κάλυψη σήμερα, αυτό που ήταν οι ίδιοι. Ασήμαντοι, αμοραλιστές, υπερφίαλοι, επικεντρωμένοι στον καλά προστατευμένο αλλά ουσιαστικά αδύναμο εαυτό τους. Είναι ο ιός που ταλαιπώρησε τη χώρα και τώρα βρίσκεται στο τέλος του κύκλου του.


Φρέντι Μέρκιουρι: Τριάντα χρόνια χωρίς τον μουσικό που άλλαξε τη ροκ -Διάβολος στη σκηνή, αμφιλεγόμενος στη ζωή - Jenny's World\nΤο αγόρι που γεννήθηκε στην Ζανζιβάρη και έφτασε 18 χρονών στο Λονδίνο, έγινε ο ηγέτης μιας από τις πιο θρυλικές μπάντες, ένωσε το χέβι μέταλ με την όπερα και έζησε χωρίς όρια -μέχρι και τη φίλη του Λαίδη Νταϊάνα έβαλε σε γκει μπαρ. Ο Φρέντι Μέρκιουρι έφυγε σαν σήμερα, 45 ετών, πριν 30 χρόνια.\nΗ οικειότητα: κυρίαρχο συναίσθημα στη σχέση του κοινού παγκοσμίως με τον Φρέντι Μέρκιουρι. Τα τραγούδια του, λειτουργούν σαν εσωτερικά τατουάζ που συνδέονται με σημαντικές στιγμές της ζωής μας, η προσωπική του μυθολογία είναι τεράστια, γνωστή ανά τον κόσμο. Ο αδιανόητος σταρ έζησε με ανοιχτά όλα τα ευάλωτα μέτωπα ενός θνητού, που ένιωθε ότι δεν ανήκει κάπου. Ο Φρέντι Μέρκιουρι – Φαρούκ Μπουλσάρα ήταν το πραγματικό του όνομα- έφυγε από τη ζωή στις 24 Νοεμβρίου του 1991 από βρογχοπνευμονία, επιπλοκή του ΑΙDS. Και ας είχε μόλις μία μέρα πριν παραδεχθεί με δημόσια δήλωση, ότι ναι, έπασχε από την ασθένεια που χτύπησε ανελέητα την κοινότητα των ομοφυλόφιλων. Έπασχε ήδη από το 1987, αλλά το κρατούσε μυστικό, κάτι που μετάνιωσε στο τέλος της ζωής του, αφού συνειδητοποίησε ότι με αυτό τον τρόπο δεν βοηθούσε τους φορείς και ασθενείς της νόσου.\nΧάρη στη μοναδική του ενέργεια και την ασύλληπτη έκταση της φωνής του, ακαριαία εκτοξεύθηκε στην κορυφή με τους Queen -μια ομάδα καθαρόαιμων Λονδρέζων που σπούδαζαν αστρονομία, βιολογία και οικονομικά. Μπορούσε ο Μέρκιουρι -και το έκανε- να ενώσει σε ένα τραγούδι το χέβι μέταλ, το ροκ, την όπερα, το καμπαρέ, τον εκκλησιαστικό ύμνο. Με εξαιρετική καθαρότητα και ποιότητα στη φωνή του. Ποτέ δεν αυταπατήθηκε ότι επειδή έγινε σταρ μπορούσε να ζήσει όπως ήθελε. Ελεγε άλλωστε «στη σκηνή είμαι ένας δαίμονας. Κάτω από αυτήν είμαι κοινωνικό απόβλητο». Και όμως ήταν αυτός που δίπλα του ήθελαν να βρεθούν οι πάντες και να φωτιστούν από αυτόν. Ακόμα και η πριγκίπισσα Νταϊάνα.\nΈνα απόγευμα, στο Λονδίνο, στο σπίτι του στενού του φίλου, κωμικού Κένι Εβερετ, ο Φρέντι Μέρκιουρι, η Λαίδη Νταϊάνα -που είχε ήδη παντρευτεί τον πρίγκιπα Κάρολο και ήταν ίσως η πιο διάσημη γυναίκα του πλανήτη- και μια ακόμα φίλη τους κάθονται στον καναπέ. Στην τηλεόραση -που έχει εντελώς χαμηλωμένη τη φωνή- προβάλλεται η γνωστή κωμική σειρά «Χρυσά Κορίτσια» και η παρέα σχολιάζει, γελώντας με φανταστικούς διαλόγους. Η Νταϊάνα ρωτά την παρέα τι θα κάνει το βράδυ. Αυτοί απαντούν ότι θα πάνε στο φημισμένο γκέι μπαρ του Λονδίνου «Royal Vauxhall Tavern». Η Νταϊάνα θέλει απεγνωσμένα να πάει μαζί τους. Της φοράνε τα ρούχα που θα φορούσε ο Κένι και ένα καπέλο και όντως πηγαίνουν στο μπαρ που ήταν κατάμεστο. Ο Φρέντι και η Νταϊάνα κατόρθωσαν να φτάσουν ως το μπαρ και να παραγγείλουν κρασί και μπύρα, χωρίς να τους καταλάβει κανείς. Και οι δυο ήταν ξεκαρδισμένοι στα γέλια: είχαν κατορθώσει να τους ξεγελάσουν όλους και να ζήσουν το απαγορευμένο. Ο Φρέντι Μέρκιουρι το είχε κάνει αυτό στη ζωή του ήδη ξανά και ξανά και μαγικά εκείνο το βράδυ βοήθησε τη Νταϊάνα να το νιώσει.\nΠαρά τις αντιρρήσεις του παλατιού η Νταϊάνα μίλησε από νωρίς για τα δικαιώματα των ομοφυλόφιλων και βρέθηκε από την πρώτη στιγμή στο πλευρό των ατόμων που πάσχουν από AIDS, στηρίζοντας μεταξύ άλλων την συγκέντρωση χρημάτων για την αντιμετώπιση της ασθένειας. Κυρίως όμως η παρουσία της ήταν καθοριστική για να ξεπεραστούν οι προκαταλήψεις και το κοινωνικό στίγμα για τους ομοφυλόφιλους και τους νοσούντες.\n«Όταν πεθάνω, θέλω να με θυμούνται ως μουσικό με αξία και υπόσταση» έλεγε, έχοντας από νωρίς την επίγνωση ή το προαίσθημα ότι θα πεθάνει νέος. Εγινε περίπου όπως ήθελε: είναι αδύνατον να ξεχάσουμε τη φωνή του, αλλά και την εκκεντρική μορφή του, την μοναδική σχέση του με τη μόδα, την έξη του στο αλκοόλ και τις ναρκωτικές ουσίες. Όμως η φωνή του, αποτελεί έναν πραγματικό μύθο. Ο Μέρκιουρι αν και τραγουδούσε ως τενόρος ήταν βαρύτονος.\nΣύμφωνα με έρευνα που δημοσιεύθυκε στο Logopedics Phoniatrics Vocology το 2016, ήταν η τεχνική του αυτή που έκανε τη φωνή μοναδική και όχι το ίδιο της το εύρος. Οι ερευνητές μελέτησαν τον δίσκο «Freddie Mercury: The Solo Collection» καθώς και 23 ηχογραφήσεις των Queen. Χρησιμοποίησαν μια ενδοσκοπική κάμερα στο εσωτερικό του λαιμού ενός τραγουδιστή, από τον οποίο ζήτησαν να προσπαθήσει να μιμηθεί τη φωνή του Φρέντι. Διαπίστωσαν ότι ο Φρέντι Μέρκιουρι είχε το χάρισμα της «υποαρμονικής δόνησης» που συναντάμε επίσης στους παραδοσιακούς τραγουδιστές της Τίβα στη Σιβηρία. Στην περίπτωση αυτή δονούνται μόνο οι φωνητικές χορδές αλλά και οι πτυχές στο σακοειδές τμήμα του οισοφάγου, οι οποίες δεν χρησιμοποιούνται στην ομιλία και στο τραγούδι. Αυτό μπορεί κανείς να το διαπιστώσει ακούγοντας κυρίως τα περίφημα μουγκρητά του Μέρκιουρι στα τραγούδια το. Εδινε την εντύπωση «ενός συστήματος παραγωγής ήχου που φτάνει στα όριά του», παρά το γεγονός ότι η φωνή του έβγαινε αβίαστα.\nΗταν το 1970 όταν ίδρυσε τους Queen και ξεκίνησε η μετεωρική πορεία του συγκροτήματος. Αφησε πίσω τα τραγούδια του Ελβις που αγαπούσε να τραγουδάει με τα προηγούμενα συγκροτήματά του, κράτησε όμως κάτι από τη μοναδική σκηνική παρουσία και τον τρόπο με τον οποίο επικοινωνούσε ο βασιλιάς της ροκ με το κοινό. Πήρε το επίθετο Μέρκιουρι -αναφορά στον ολύμπιο θεό Ερμή. Στον πρώτο δίσκο τους, My Fairy King, συναντάμε τον στίχο «Mother Mercury, look what they’ve done to me, I cannot run I cannot hide.» Όταν τον ρώτησαν ποια είναι αυτή η Mother Mercury, αν είναι η μητέρα του, τους είπε «ναι και από εδώ και στο εξής θα με αποκαλείτε Φρέντι Μέρκιουρι».\nΕδωσε 700 διαφορετικές συναυλίες στην καριέρα του, σπάζοντας κάθε ρεκόρ εισιτηρίων. Με τους Queen πήγαιναν σε όλο και μεγαλύτερα στάδια, δεν υπήρχαν όρια για αυτούς και κάθε συναυλία ήταν συνώνυμο του sold out. Η πιο γνωστή τους συναυλία, εξαιτίας της παγκόσμιας τηλεοπτικής μετάδοσης, ήταν βέβαια αυτή στο πλαίσιο του Live Aid. Ο Μέρκιουρι με το λευκό φανελάκι και τα μαύρα aviators της RayBan, έκανε τη φωνή του να ακούγεται σαν να βγαίνει από τον ουρανό ενώ η σκηνική του παρουσία ήταν καθηλωτική. Επιβλήθηκε στο κοινό, το υπέταξε το οδήγησε όπου ήθελε αυτός. «Είμαι απλώς μια πουτάνα της μουσικής» έλεγε και δεν δεχόταν οι συναυλίες του να είναι κάτι λιγότερο από «θεατρικό υπερθέαμα».\nΟταν άφησε τους Queen για να κάνει σόλο καριέρα βρέθηκε να τραγουδά με την σοπράνο ντίβα της όπερας Μονσερέ Καμπαγιέ, τον Μάικλ Τζάκσον, τον Μικ Τζάγκερ. Ομως για πάντα θα τον θυμόμαστε με την μακριά κάπα, το στέμμα στο κεφάλι και την ιλιγγιώδη φωνή να τραγουδά στο τέλος των συναυλιών του το God save the Queen.


Ρένια Τσιτσιμπίκου: «Ο ανταγωνισμός που με ενδιαφέρει είναι αυτός με τον εαυτό μου» | Gossip-tv.gr\nΗ γνωστή δημοσιογράφος, Ρένια Τσιτσιμπίκου, που επιστρέφει στην ΕΡΤ2 με το ωραίο ψυχαγωγικό μαγκαζίνο «Εδώ που τα λέμε», μιλά για την απουσία της από την ΤV και αν την απασχολεί ο ανταγωνισμός.\nΞανά έπειτα από δύο χρόνια στη μικρή οθόνη με τον νέο κύκλο της εκπομπής «Εδώ που τα λέμε». Πού οφειλόταν η απουσία σας;\n«Το διάστημα που μεσολάβησε συζητούσαμε διάφορα πρότζεκτ, μεταξύ των οποίων και την αναβίωση της εκπομπής «Μένουμε Ελλάδα», με διαφορετική μορφή όμως, όπως επίσης και κάποιες άλλες ιδέες συναφούς περιεχόμενο, αλλά πάντα κάτι προέκυπτε και δεν προχωρούσαμε. Στο τραπέζι, ωστόσο, υπήρχε πάντα η πρόταση για νέο κύκλο της εκπομπής «Εδώ που τα λέμε» και αποφασίσαμε να την ξεκινήσουμε και πάλι στην ΕΡΤ2. Αυτή η εκπομπή είναι από τις πιο αγαπημένες που έχουμε κάνει, καθώς αφενός μεν δεν απεμπολείται ο ενημερωτικός χαρακτήρας της ΕΡΤ και αφετέρου προσφέρουμε ένα ψυχαγωγικό περιεχόμενο πιο εναλλακτικό και πιο δροσερό».\nΑλλάζει κάτι σε αυτόν τον νέο κύκλο της εκπομπής;\n«Ναι, αυτήν τη φορά η εκπομπή παύει να είναι μόνο ένα γυναικείο μαγκαζίνο, καθώς πλέον απευθύνεται σε όλους, με θέματα που θα αφορούν τις γυναίκες, τους άνδρες αλλά και τα παιδιά. Η άλλη αλλαγή που έγινε έχει να κάνει με το γεγονός ότι η εκπομπή βγαίνει στον αέρα τα Σαββατοκύριακα από 15.30 έως 16.30, ενώ μέχρι πρότινος ήταν καθημερινή».\nΤο «Εδώ που τα λέμε» βγαίνει στη μεσημεριανή ζώνη, που είναι ταυτισμένη με τηλεκουσκούς και κοινωνικό σχολιασμό, θα εντάσσατε τέτοιου είδους θέματα στην εκπομπή σας;\n«Οχι, γιατί θέλουμε να κρατήσουμε τον χαρακτήρα της ΕΡΤ. Δεν μας αφορά και δεν μας ενδιαφέρει το κοινωνικό σχόλιο, γιατί δεν είναι αυτό που θέλουμε να προσφέρουμε στον τηλεθεατή. Το κάνουν άλλοι αυτό και το κάνουν και καλά. Εμείς θέλουμε να γνωρίσουμε ενδιαφέροντες ανθρώπους που δεν παρελαύνουν από τα ΜΜΕ, ωστόσο έχουν πολύ ενδιαφέρουσες ιστορίες να πουν».\nΟ ανταγωνισμός σας απασχολεί;\n«Δεν έχω εικόνα περί ανταγωνισμού, γιατί δεν βλέπουμε εμείς νούμερα τηλεθέασης, δεν φθάνουν τέτοια στοιχεία στα χέρια μας. Ο ανταγωνισμός που με ενδιαφέρει είναι αυτός με τον εαυτό μου. Κάθε φορά να γίνομαι και καλύτερη. Να μπορώ να κοιμάμαι το βράδυ και να λέω έκανα μια ωραία δουλειά σήμερα».\nΣας λείπει η εκπομπή «Μένουμε Ελλάδα»;\n«Προφανώς μου λείπει. Ηταν νομίζω η καλύτερη δουλειά που έχω κάνει μέχρι στιγμής», λέει στο tv Έθνος.


Εύσημα σε Μηταράκη από τη Γενική Διευθύντρια Μετανάστευσης - CNN.gr\nΕύσημα σε Μηταράκη από τη Γενική Διευθύντρια Μετανάστευσης\nΕπιστολή απέστειλε η Γενική Διευθύντρια Μετανάστευσης και Εσωτερικών Υποθέσεων (DG ΗOME), κ. Monique Pariat, στον Υπουργό Μετανάστευσης και Ασύλου, κ. Νότη Μηταράκη, εντός της οποίας αποδίδει τα εύσημα στον ίδιο, καθώς και στην ελληνική Κυβέρνηση, για:\nΤην υπογραφή των συμβάσεων διερμηνείας, καθώς και μεταφοράς αιτούντων ασύλου από τα νησιά στην ηπειρωτική Ελλάδα, συμπληρώνοντας ότι οι «πολυαναμενόμενες» αυτές συμβάσεις θα παίξουν καταλυτικό ρόλο στη βελτίωση του εθνικού συστήματος υποδοχής. Ταυτόχρονα, στέκεται στην έκδοση της Υπουργικών Αποφάσεων και την πορεία της διαβούλευσης για τα προγράμματα στέγασης και παροχής οικονομικής βοήθειας του “ESTIA II”. Τονίζει ότι οι προσπάθειες που έχουν γίνει αποτελούν βήμα για τη συνέχιση του προγράμματος, αλλά και οδηγούν στη μείωση του συνολικού κόστους του 1 .\nΠΟΛΙΤΙΚΗ\t· ΝΟΤΗΣ ΜΗΤΑΡΑΚΗΣ\t· ΕΙΔΗΣΕΙΣ\t· CNN ΕΙΔΗΣΕΙΣ\t· ΕΙΔΗΣΕΙΣ ΤΩΡΑ


«Οι Άγιοι Άγγελοι στη ζωή του Χριστιανού» – Ιερός Ναός Αγίου Αχιλλίου\n7 Νοεμβρίου, 2014 by\nΤου Αρχιμ. Ειρηναίου Λαφτσή – Πρωτοσυγκέλλου της Ι.Μ. Αλεξανδρουπόλεως\nΠολλοί από τους ανθρώπους έχουν συνδέσει τους Αγγέλους με τα παραμύθια. Άλλοι νομίζουν ότι είναι διακοσμητικά στοιχεία της γιορτής των Χριστουγέννων. Υπάρχουν και κάποιοι που γνωρίζουν τους αγγέλους από τα έργα τέχνης καλλιτεχνών, κυρίως, της βικτωριανής σχολής.\nΟι χριστιανοί όμως γνωρίζουμε πως οι Άγγελοι αποτελούν ζωντανή πραγματικότητα και δεν ανήκουν στην μυθολογία ή στην έμπνευση. Είναι ενεργητικές και δραστήριες παρουσίες μέσα στον κόσμο και μάλιστα αποτελούν δυναμικό μέρος του. Όποιος αγνοεί τους Αγγέλους, στην ουσία στερεί την ζωή του από την προστασία τους, την φροντίδα, την βοήθεια και την παρηγοριά τους, την οποία χαρίζει σε μας ο Θεός όταν το ζητάμε με την προσευχής μας.\nΖούμε σε μια εποχή όπου η ζωή των άλλων δεν έχει αξία. Ο θάνατος έγινε το πιο συνηθισμένο φαινόμενο, τόσο οικείο σε μας, που το βλέπουμε καθημερινά στα Μέσα Ενημέρωσης και δεν μας προκαλεί κάποια ανησυχία ή εντύπωση. Οι ασθένειες κυριαρχούν ακόμη και με την μορφή παγκόσμιων επιδημιών, όπως ο Έμπολα. Οι ισχυροί της γης εκλιπαρούν για ειρήνη στις διεθνείς συσκέψεις και όταν επιστρέφουν στους… οίκους τους, πωλούν όπλα.\nΤα φυσικά φαινόμενα δημιουργούν αλλεπάλληλες πλημμύρες, σεισμούς, ξηρασίες που είναι συνέπεια της ανθρώπινης κακοποίησης της φύσης. Σε ένα τέτοιο κόσμο, λοιπόν, είναι πολύ ελπιδοφόρο για μας να ξέρουμε ότι υπάρχουν άγγελοι που υπηρετούν τους ανθρώπους και είναι οι φύλακές τους.\nΟι άνθρωποι έχουμε πολλούς λόγους για να νιώθουμε την ανάγκη της παρουσίας των Αγγέλων δίπλα μας. Έχουμε ανάγκη την ανακούφιση, την ανάπαυση, την χαρά και την ελπίδα που προσφέρουν.\nΤί είναι όμως οι Άγγελοι και πώς υπάρχουν; Την ύπαρξη των Αγγέλων την πληροφορούμαστε από την Αγία Γραφή, η οποία τους αναφέρει ως βέβαιο γεγονός πριν την δημιουργία του κόσμου. Στο βιβλίο του Ιώβ (38,6-7) λέει: «Ποιός έβαλε τον ακρογωνιαίο λίθο της γης; Όταν έγιναν τα άστρα με ύμνησαν με μεγάλη φωνή όλοι οι Άγγελοι μου». Οι στίχου αυτού του βιβλίου μας αποδεικνύουν ότι προϋπήρχαν. Είναι δημιουργήματα του Θεού πριν την ορατή δημιουργία. Στο πρώτο άρθρο του Συμβόλου της Πίστεως, αναφέρεται: «Πιστεύω (…) ορατών τε πάντων και αοράτων». Στην αόρατη δημιουργία του Θεού, την οποία αναφέρει το πρώτο άρθρο ανήκουν οι Άγιοι Άγγελοι. Είναι όντα ασώματα που έχουν νου, θέληση, αυτεξούσιο, δύναμη. Είναι ουράνια όντα, πνεύματα μεν συγκρινόμενα με τον άνθρωπο, δημιουργήματα κτιστά δε συγκρινόμενα με τον Θεό που είναι ο μόνος άκτιστος. (Ιωάννης ο Δαμασκηνός).\nΟι Άγγελοι είναι μέρος του σύμπαντος κόσμου όπως εμείς οι άνθρωποι, λέει ο Απόστολος Παύλος,«δημιουργήματα του Θεού, επουράνια, και επίγεια, ορατά και αόρατα».(Κολ. 1,16). Ο Μ. Βασίλειοςλέει ότι «η ουσία των αγγέλων είναι μια πνοή του ανέμου ή μια αθάνατη φλόγα. Είναι καθαρά και τέλεια πνεύματα. Δεν τους περιορίζει ούτε ο χρόνος, ούτε ο χώρος. Δεν έχουν ηλικία ούτε γένος, δεν γνωρίζουν πόνο ούτε φόβο. Είναι τέλεια όντα αγάπης, ζωής και ενεργητικότητας».\nΤί σημαίνει Άγγελος και ποιό το έργο του; Άγγελος σημαίνει αγγελιοφόρος και ονομάστηκαν έτσι γιατί αποστέλλονται από τον Θεό στους ανθρώπους, για να αναγγείλουν το θέλημά Του. Λειτουργικά πνεύματα εις διακονίαν αποστελλόμενα, γράφει ο Απ. Παύλος στους Εβραίους(1,14).\nΑυτό είναι το έργο τους όπως το γνωρίζουμε από την συνάντηση (φιλοξενία) των τριών Αγγέλων με τον Αβραάμ (Γεν. 18) έως τον Άγγελο που μετακίνησε τον βράχο από τον τάφο του Ιησού (Ματθ. 28: 2-4).\nΟ αριθμός των αγγέλων είναι αναρίθμητος. Όμως κατά τον Άγιο Διονύσιο Αρεοπαγίτη χωρίζονται σεεννέα τάγματα ανάλογα με τις υπηρεσίες που προσφέρουν. Τα τάγματα αυτά τα ονομάζει «χορούς αγγέλων». Αυτή είναι και οι πιο ταιριαστή ονομασία αφού ολόκληρη η ζωή των αγγέλων είναι ένας ατελείωτος ύμνος δοξολογίας και ευχαριστίας στον Τριαδικό Θεό.\nΤα τάγματα χωρίζονται σε τρεις ομάδες ως εξής:\n(Α’ Πέτρου 3,22)\n(Α’ Θεσσαλονικείς 4,15)\n(230 φορές αναφέρονται στην Αγία Γραφή)\nΗ πρώτη τριάδα δεν έχει σχέση με τους ανθρώπους. Λατρεύει μόνο τον Θεό.\nΗ δεύτερη τριάδα είναι οι κυρίαρχοι του κόσμου (των πλανητών και του σύμπαντος).\nΗ τρίτη τριάδα υπηρετεί τους ανθρώπους, τους φροντίζει αι τους προστατεύει. Εκτελούν το θέλημα του Θεού και είναι οι φύλακες των ανθρώπων (Ματθαίου 18,10). Πιο οικείοι στους ανθρώπους είναι οι Αρχάγγελοι, οι οποίοι απεικονίζονται συχνά στους Ναούς και γνωρίζουμε τα ονόματά τους από την Αγία Γραφή. Ο Αρχάγγελος Μιχαήλ, είναι ο κορυφαίος, είναι αυτός που νίκησε τον Εωσφόρο και τον έθεσε εκτός Παραδείσου (Δανιήλ 10, 13-21).\nΟ Αρχάγγελος Γαβριήλ γνωστός σε όλους μας από τον Ευαγγελισμό της Θεοτόκου (Λουκά 1, 19).\nΟ Αρχάγγελος Ραφαήλ είναι αυτός που μεταφέρει τις προσευχές μας στον Κύριο (Τωβίδ 3,16).\nΟ Άγιος Διονύσιος ο Αρεοπαγίτης αναφέρει και τον Αρχάγγελο Ουριήλ.\nΌσο πιο πολύ γνωρίζουμε τους Αγίους Αγγέλους, τόσο περισσότερο γεμίζει η ζωή μας από την αγάπη και το μυαλό και η καρδιά μας από την δυνατότητα να ενεργούμε ευεργετικά στην ζωή των άλλων, αφού κατά τον ορισμό του Αγίου Διονυσίου για τους Αγγέλους «ένας άγγελος είναι μια εικόνα του Θεού, ένας λαμπρός ολοκάθαρος καθρέπτης, ο οποίος αντανακλά την απέραντη αγάπη και καλοσύνη του Θεού».\nΗ Εκκλησία μας τιμά τους Αγγέλους με απόφαση της 7ης Οικουμενικής Συνόδου, με δύο τρόπους:εβδομαδιαία αφιερώνοντας την Δευτέρα στις αγγελικές δυνάμεις και ετησίως με έξι εορτές αφιερωμένες στον αγγελικό κόσμο, με κεντρικό εορτασμό την 8η Νοεμβρίου που είναι η Σύναξη όλων των αγγελικών δυνάμεων με πρωτοστάτη τον Αρχάγγελο Μιχαήλ.\nΑς τιμήσουμε λοιπόν και μείς τους Αγίους Αγγέλους την ημέρα της γιορτής τους, έτσι ώστε να κατασταθούν στη ζωή μας βοηθοί και συνοδοιπόροι μας και να τους παρακαλέσουμε να γίνουν στη ζωή μας, χρησιμοποιώντας τα λόγια του Αγίου Ιππολύτου, «οι δυνατοί ναύτες στο τρικυμισμένο καράβι της ζωή μας».


Χρυσές ροζέτες μαργαριτάρι - S.M.ARTEN\nΑρχική / Shop / Κοσμήματα, Σκουλαρίκια / Χρυσές ροζέτες μαργαριτάρι\nΚωδικός προϊόντος: 02-01-ZIM4881E Κατηγορίες: Κοσμήματα, Σκουλαρίκια\nΖεύγος σκουλαρίκια 14Κ κίτρινο χρυσό, ροζέτα. Στο κέντρο έχει από ένα λευκό μαργαριτάρι του γλυκού νερού πάχους 0.4 εκ και γύρω του καρφωμένα ζιργκόν. Δίνει ιδιαίτερη λάμψη στο αυτί φορώντας το. Μπορεί να φορεθεί κι από νύφη. Διάμετρος 0.6 εκ.


Πίνακας In art 3-90-859-0063 |Box in |Τεράστια ποικιλία σε πίνακες\nΚωδικός προϊόντος: 3-90-859-0063 Κατηγορία: Πίνακες Ζωγραφικής Ετικέτες: εκτύπωση, καμβάς, πίνακας\nINART – ΠΙΝΑΚΑΣ ΚΑΜΒΑΣ KAΡΑΒΙΑ 150Χ4Χ50\nΠίνακας In art 3-90-859-0063 . Οι πίνακες ζωγραφικής, εκφράζουν καλλιτεχνικές ανησυχίες για μικρούς και μεγάλους, φροντίζοντας με έναν ξεχωριστό τρόπο για την αισθητική του χώρου. Αποτελούν μια εύκολη λύση, για να γεμίσετε τους τοίχους σας δίνοντας μια άλλη νότα στο χώρο. Εδώ μπορείτε να βρείτε μεγάλη ποικιλία με πίνακες από καμβά-λάκα, μεταλλικούς, με ιδιαίτερη τεχνοτροπία και μοναδικές απεικονίσεις, αναβαθμίζοντας σχεδιαστικά τον χώρο σας. Με την εγγύηση της In art


Απο θεούς τους κάνουμε χώμα για να ξεχαστούν - Pillowfights.gr\nHome Μιλημένα, ξηγημένα Απο θεούς τους κάνουμε χώμα για να ξεχαστούν\nΑγγελική Μαλιόρα 05/09/2021\nΕίναι Κυριακή βράδυ κι ίσως βρίσκεσαι με την παρέα σε κάποιο μπαρ. Ο ήχος που κάνουν τα ποτήρια σας κατά το «στην υγειά μας», μπερδεύεται λιγάκι με τη σκέψη σου. Ξαφνικά -ή όχι και τόσο ξαφνικά αφού συμβαίνει συνέχεια- έρχεται στο μυαλό σου το πρόσωπο που σου σκεπάζει κατευθείαν όποια άλλη εμπειρία ζεις, αλλά και τη διάθεσή σου. Το άτομο που έχει όλα τα κριτήρια για να κερδίσει την κούρσα και να στεφθεί επάξια ως απωθημένο.\nΚαι θα μου πεις, όλοι έχουμε απωθημένα; Όλοι! Όλοι έχουμε συναντήσει στο δρόμο μας κάποιον άνθρωπο που θεωρήσαμε πως μαζί του μπορούμε να πλέξουμε μια ιστορία, μα τελικά μπλεχτήκαμε στις προσδοκίες μας. Πιστέψαμε πως αυτός ο άνθρωπος θα καταφέρει να είναι ένα συναρπαστικό κεφάλαιο στα ερωτικά μας και ταυτόχρονα η αφορμή να ξεπεράσουμε τα όριά μας. Πρόσεξες κάτι; Ότι οτιδήποτε λέμε, αναφέρεται αποκλειστικά και μόνο σε εμάς. Εμείς θεωρήσαμε κι εμείς πιστέψαμε, κανένας άλλος.\nΑυτοί οι άνθρωποι που καταλαμβάνουν το θρόνο του απωθημένου είναι οι ίδιοι που δεν μπορούμε να ζήσουμε μαζί τους αυτό που θα θέλαμε. Ίσως επειδή υπάρχουν άλλοι άνθρωποι ενδιάμεσα ή ίσως οι καιροί να μην ήταν οι κατάλληλοι. Έτσι λοιπόν, αυτό το ημιτελές που υπήρχε ανάμεσά μας άρχισε στο μυαλό μας να χτίζεται κενό-κενό από τη φαντασία μας, πλάθοντας μια ιδεατή σχέση με τον άνθρωπο που θα θέλαμε να έχουμε. Τα σενάρια αυτά, καμιά φορά ξεπερνούν και τους μεγαλύτερους σκηνοθέτες κι αυτό γιατί ποτέ δε θα σκεφτούμε και δε θα ονειρευτούμε κάτι αρνητικό από επιλογή μας.\nΕκείνο το άτομο, όμως, που φαντάζει στα μάτια σου ξεχωριστό, μπορεί αν πραγματικά καταφέρνατε και βγαίνατε κάποια ραντεβού παραπάνω και πολύ πιθανόν να δημιουργούνταν μια μορφή σχέσης, να μην είχε και πολλά να σου δώσει ή αντιστοίχως να μην ήσουν εσύ σε θέση να τα πάρεις. Όταν ο έρωτας είναι αμοιβαίος κι είναι μεγάλος, ο ένας και μοναδικός, τίποτε δε θα καταφέρει να τον σταματήσει. Οπότε δεν έχει νόημα να λες δικαιολογίες στον εαυτό σου ότι ήταν κακό το τάιμινγκ, ότι δε βόλεψε ο καιρός ή ότι εσύ δεν είχες την πρέπουσα συμπεριφορά και πόσα άλλα που πήγανε και κατέληξαν τελικά σε ένα ειδύλλιο που δεν ολοκληρώθηκε ποτέ.\nΚι ίσως στην αρχή, μια ιστορία που δεν πήγε καλά αλλά έζησε μέσα σου, να αποτελεί πρόσωπο-σημείο αναφοράς κι όλα και όλοι να στο θυμίζουν. Στις 10 κουβέντες που θα πεις οι οχτώ θα το εμπεριέχουν. Με την πάροδο του χρόνου, όμως, οι σκέψεις και οι αναφορές ελαττώνονται και τότε σιγά-σιγά αυτό το σύννεφο αρχίζει και καθαρίζει και βλέπεις κι εσύ πιο ξεκάθαρα τα πράγματα. Κι όσο συνεχίζεις κι απομακρύνεσαι τόσο πιο αντικειμενική γίνεται και η σκέψη σου.\nΑπομυθοποιείς την ιστορία, δίνοντάς της διαστάσεις που όντως έχει. Το απωθημένο αρχίζει σιγά-σιγά κι αποδομείται. Αρχίζεις και βλέπεις πράγματα και συμπεριφορές που επεξεργάζοντάς τις καταλαβαίνεις πως τελικά δε θα μπορούσατε να είχατε τίποτα περισσότερο ή για παραπάνω καιρό. Μέχρι που η εικόνα αυτή χάνει εντελώς την αίγλη της κι εκείνος ο άνθρωπος τον θρόνο του.\nΩραία τα απωθημένα παιδιά, γιατί σηματοδοτούν κάποιες νύχτες που το ρολόι δείχνει μεσάνυχτα κι έχεις να αφηγηθείς στην παρέα μια ιστορία καψούρας, με ιστορία που δεν είχε χάπι-εντ. Κι όλοι κοιτούν και κουνούν το κεφάλι συγκαταβατικά σαν να το έχουν ζήσει κι εκείνοι. Οι αληθινοί έρωτες όμως, μπορεί να μην έχουν αυτήν τη φλόγα που τα καίει όλα, αλλά έχουν εκείνη τη ζεστασιά που μπορεί να ζεστάνει την καρδιά μας. Έρχονται πάντα όταν πρέπει και με τις συνθήκες με το μέρος τους. Και τότε καμία φαντασία δεν μπορεί να αγγίξει την πραγματικότητα ούτε στο μικρό της δαχτυλάκι.


ΡΑΠΙΝΤ - ΑΝΤΜΙΡΑ (11/9/21, 18:00) ΣΤΟΙΧΗΜΑ - MatchMoney\nΓια τον αγώνα ΡΑΠΙΝΤ-ΑΝΤΜΙΡΑ γράφει ο Δημήτρης Καναβαράκης Ημερομηνία: 21:14 10/09/21\nΤο τίμημα διεκδίκησης της συμμετοχής στο Τσάμπιονς Λιγκ και της πρόκρισης (τελικά) στους ομίλους του Γιουρόπα ήταν οι μόλις δύο νίκες σε έξι ματς για το πρωτάθλημα. Δίκαιο το 1-1, προ της διακοπής, στο βιεννέζικο ντέρμπι.\nΤην Πέμπτη κάνει πρεμιέρα στους ομίλους του Γιουρόπα Λιγκ φιλοξενώντας την Γκενκ, αλλά φυσικά το ματς με την Αντμίρα αποσπά την απόλυτη συγκέντρωση της. Το ρεκόρ της (2-2-2) δεν συνάδει με τις φιλοδοξίες της και το σημερινό είναι must win. Εντός έχει καλή εικόνα και στα τέσσερα τελευταία για πρωτάθλημα και Ευρώπη επικράτησε με 3-0.\n«Ξέρουμε ότι είμαστε το φαβορί και θέλουμε να το αποδείξουμε στο γήπεδο», είπε ο Ντίντι Κιμπάουερ.\nΑπέκτησε δύο παίκτες στο κλείσιμο των μεταγραφών, ο νεαρός στόπερ Άιβου θα είναι σήμερα στην αποστολή. Είχε 8 διεθνείς σε Εθνικές Ελπίδων, ο Ταξιάρχης Φούντας (6/4) επέστρεψε την Πέμπτη στη Βιέννη και δεν αποκλείεται να μην ξεκινήσει. Θα εκτιμηθεί η κατάσταση και του βασικού γκολκίπερ Στρέμπινγκερ, που έχασε τα δύο τελευταία. Τρεις οι μακροχρόνια απόντες.\nΞεκίνησε με τέσσερις βαθμούς σε δύο ματς, αλλά στο εντός έδρας 1-1 με τη Στουρμ τερμάτισε σερί τριών ηττών. Καλή εμφάνιση, τον άξιζε το βαθμό, έδειξε ότι έχει δυνατότητες τουλάχιστον για να μείνει μακριά από σκοτούρες υποβιβασμού.\nΑρκετά… τολμηρός στις δηλώσεις του ο κόουτς Αντρέας Χέρτσογκ ενόψει της επίσκεψης στη Βιέννη. «Ξέρουμε ότι θα αντιμετωπίσουμε μια πολύ καλή ομάδα. Είναι όμως μια ομάδα που επιτρέπει και ευκαιρίες. Αν πιάσουμε το επίπεδο του δευτέρου ημιχρόνου με τη Στουρμ ο βαθμός θα είναι ο μίνιμουμ στόχος».\nΜε 750.000 ευρώ παραχώρησε στη Ραπίντ τον πολύτιμο νεαρό στόπερ Άιβου και έκανε δύο προσθήκες στα τελειώματα των μεταγραφών. Ο στόπερ Ντάντκοβιτς (1/0), ο χαφ Ελμκις (3/0) και ο νεαρός φορ Ρίστανιτς (4/0) παραμένουν εκτός.\nΗ Ραπίντ πρέπει να αρχίσει να καλύπτει έδαφος στο πρωτάθλημα. Εντός έδρας προέρχεται από τέσσερις διαδοχικές νίκες σε πρωτάθλημα, Ευρώπη, όλες με 3-0. Τυπικά στον άσο του 1,45+.\nΕνδιαφέρον το Ν/G του 2,10 στο Stoiximan. Είπαμε, η Ραπίντ έχει κρατήσει λευκό παθητικό στα τέσσερα τελευταία εντός.\nΑ' ΑΥΣΤΡΙΑΣ 2011/2012 2 - 1, 2 - 0 2012/2013 1 - 1, 0 - 0 2013/2014 0 - 0, 4 - 2 2014/2015 1 - 1, 0 - 0 2015/2016 0 - 4, 2 - 0 2016/2017 0 - 0, 4 - 0 2017/2018 4 - 1, 1 - 0 2018/2019 2 - 0, 3 - 0 2019/2020 5 - 0 2020/2021 4 - 1


ΛΕΩΝ : Eβδομαδιαίες Προβλέψεις από 29/4 έως και 5/5/2019 από την Αλίντα Κανάκη - Αλίντα Κανάκη\nΛΕΩΝ : Eβδομαδιαίες Προβλέψεις από 29/4 έως και 5/5/2019 από την Αλίντα Κανάκη\nΤο πέρασμα του Ουρανού από τον 10 οίκο σας μπορεί να σας φέρει κάποια ευχάριστα μαντάτα αναφορικά με τα οικονομικά σας ή να σας βοηθήσει να κλείσετε μια επαγγελματική συμφωνία, ενώ παράλληλα και ο ανάδρομος Δίας από τον Τοξότη δρα υποβοηθητικά στις προσπάθειες σας για ανάκαμψη στον επαγγελματικό τομέα. Μην περιμένετε θεαματικές αλλαγές ωστόσο, γιατί τα πράγματα κινούνται με αργό ρυθμό και δεν λείπουν τα απρόοπτα, οι αναβολές και οι παρεξηγήσεις. Από έκτροπα στις επαγγελματικές σας σχέσεις είστε αυτό το διάστημα αρκετά προστατευμένοι, λόγω της ευεργετικής παρουσίας της Αφροδίτης από τον Κριό στον 9ο οίκο . Εκμεταλλευτείτε λοιπόν το διάστημα αυτό και βελτιώστε τις προβληματικές σχέσεις σας στον τομέα της εργασίας, παραμερίζοντας έτσι πιθανά εμπόδια από τον δρόμο σας προς την επιτυχία. Τα οικογενειακά θέματα και αυτή την βδομάδας στο προσκήνιο! Με τον Ουρανό στον Ταύρο και τον 10 οίκο, μπορείτε να δώσετε λύσεις σε λιμνάζοντα προβλήματα και να απαλλαγείτε από μια πηγή άγχους ή προβληματισμού. Η Αφροδίτη και η σύνοδος του Ήλιου από την άλλη βοηθά τουλάχιστον αυτό το επταήμερο να διατηρηθεί ένα σχετικά ήρεμο κλίμα στις ερωτικές σας σχέσεις. Ακόμη όμως και αν δημιουργηθούν κάποιες παρεξηγήσεις, με έναν ψύχραιμο χειρισμό θα ήσασταν σε θέση να ελέγξετε τις καταστάσεις και να μην τις αφήσετε να πάρουν διαστάσεις. Οι singles του ζωδίου φανείτε επίσης ψύχραιμοι σε τυχόν προβλήματα που μπορεί να ενσκήψουν στις φιλικές σας σχέσεις, μια και κινήσεις ή λεγόμενα που θα πέσουν στην αντίληψη σας μπορεί να σας απογοητεύσουν και να σας πικράνουν.\nΠροηγούμενο άρθρο ΠΑΡΘΕΝΟΣ : Eβδομαδιαίες Προβλέψεις από 29/4 έως και 5/5/2019 από την Αλίντα Κανάκη\nΕπόμενο άρθρο ΚΑΡΚΙΝΟΣ : Eβδομαδιαίες Προβλέψεις από 29/4 έως και 5/5/2019 από την Αλίντα Κανάκη


10 γυναίκες που άλλαξαν τη ζωή μας το 2021 και μας ενέπνευσαν με το έργο τους - Queen.gr\n10 γυναίκες που αποτελούν πηγή έμπνευσης για κάθε γυναίκα...\nΣε μια από τις πιο δύσκολες χρονιές που βίωσε ποτέ η γενιά μας, υπήρξε εκεί ένα φως ελπίδας, οι γυναίκες με βαθύ όραμα και στόχους, που μας ενέπνευσαν με τις πράξεις και τα λόγια τους. Δεν είναι μόνο το συναίσθημα της χαράς και της αισιοδοξίας που έμοιαζε να χάνεται μέσα στην αλλεπάλληλη απομόνωση της πανδημίας, ήταν και η καθημερινότητα που γινόταν ολοένα και πιο διαφορετική, δύσκολη, καθώς περνούσαν οι μέρες...για όλες μας!\nΑναζητώντας να συναρμολογήσουμε πάλι από την αρχή τα κομμάτια μας, προσπαθώντας να αναδομήσουμε τον εαυτό, την εργασία, την οικογένεια, τα όνειρά μας, μέσα σε ένα κυκεώνα υποχρεώσεων και αλλαγών, καταφέραμε να εμπνευστούμε και να πάρουμε θάρρος από εκείνες τις σπουδαίες γυναίκες που όχι μόνο στάθηκαν στα πόδια τους στις δύσκολες στιγμές αλλά έκαναν ένα μεγάλο βήμα μπροστά, διεκδικώντας και υλοποιώντας τα όνειρά τους, αλλά και τα δικά μας!\nΔεν είναι super heros (όχι, αν και θα έπρεπε), δεν είναι γυναίκες που διαβάζουμε στα παραμύθια: είναι γυναίκες που ζουν αναμεσά μας, που μπορεί να μεγάλωσαν πολύ διαφορετικά από εμάς, κάπου πολύ μακριά από εδώ, γυναίκες πολιτικοί, ακτιβίστριες, ηθοποιοί, αθλήτριες, που όλες όμως διέπονται από ένα κοινό γνώρισμα: τη θέληση για ζωή και την ελπίδα για ένα καλύτερο αύριο! Είναι οι 10 γυναίκες που γι ΄ακόμα μια -δύσκολη- χρονιά μάς ενέπνευσαν και άναψαν το φως της ελπίδας... μέσα μας!\n1. Κamala Harris/ Αντιπρόεδρος των ΗΠΑ\nH Kamala Harris έγραψε ιστορία ως η πρώτη γυναίκα Αντιπρόεδρος των Ηνωμένων Πολιτειών. «Μπορεί να είμαι η πρώτη γυναίκα σε αυτή τη θέση, σίγουρα όμως δε θα είμαι η τελευταία», δήλωσε η 56χρονη πολιτικός, στην ομιλία της μετά τη νίκη της. Από Ινδή μητέρα και Τζαμαϊκανό πατέρα, η Harris βρίσκεται στην υψηλότερα ηγετική θέση των ΗΠΑ, πιο ψηλά από οποιαδήποτε άλλη γυναίκα που πέρασε ποτέ από τον Λευκό Οίκο μέχρι σήμερα.\n«Άσχετα με το ποιον ψηφίσατε, θα δουλέψουμε σκληρά και τίμια για να προστατέψουμε εσάς και τις οικογένειές σας», είπε η Kamala Harris αμέσως μετά την εκλογή της. «Όλες οι γυναίκες πάλευαν τόσα χρόνια για να προστατέψουν την δημοκρατία και τώρα μία νέα γενιά μάχεται για τον ίδιο σκοπό. Για τους κόπους τους βρίσκομαι εδώ. Για τα όνειρα και τους στόχους τους. Και τι κουράγιο ήθελε για τον Biden να διαλέξει μία γυναίκα για αντιπρόεδρο της χώρας. Μπορεί να είμαι η πρώτη, αλλά δεν θα είμαι η τελευταία. Γιατί κάθε μικρό κορίτσι βλέπει ότι η χώρα αυτή, είναι χώρα ευκαιριών, ανεξάρτητα την καταγωγή της», συνέχισε στο συγκινητικό μήνυμά της.\nΑπό τις πρώτες μέρες της παιδικής της ηλικίας, η Kamala Harris διδάχθηκε ότι ο δρόμος για τη φυλετική δικαιοσύνη ήταν μακρύς. Μιλούσε συχνά στην εκστρατεία της για την προέλευσή της, τους μετανάστες γονείς της που ρίχτηκαν στον αγώνα για τα πολιτικά δικαιώματα στις Ηνωμένες Πολιτείες, έναν αγώνα που συνέχισε και η ίδια. Με την άνοδό της στην Αντιπροεδρία, η Harris έγινε η πρώτη γυναίκα που κατέχει αυτό το αξίωμα-ορόσημο για ένα έθνος που βρίσκεται αυτή τη στιγμή σε αναταραχή, που έρχεται αντιμέτωπο με τη φυλετική αδικία και που ήδη μετράει τα «κομμάτια» του μέσα στην πανδημία. Το εντυπωσιακό ιστορικό της και η επιτυχημένη της καριέρα ως νομικός και πολιτικός φανερώνουν ότι αυτή η γυναίκα θα συνεχίσει να αποτελεί πρότυπο για τις επόμενες γενιές.\n2. Κατερίνα Σακελλαροπούλου/ Πρόεδρος της Ελληνικής Δημοκρατίας\nΣτο πρόσωπο της Κατερίνας Σακελλαροπούλου ως Πρόεδρος της Ελληνικής Δημοκρατίας «τιμάται όχι μόνο η Δικαιοσύνη αλλά και η σύγχρονη Ελληνίδα». Αυτά ήταν τα λόγια της όταν ανακοινώθηκε και επίσημα η εκλογή της από τον Πρωθυπουργό. Η Πρόεδρος της Ελληνικής Δημοκρατίας έχει αποδείξει πως η καίρια θέση της στο ανώτατο αυτό πολιτειακό αξίωμα της Ελλάδας, δε σηματοδοτεί απλώς μια νίκη για την ίδια αλλά μεταφέρει κι ένα αισιόδοξο μήνυμα σε όλες τις γυναίκες αυτού του τόπου.\nH σημασία της επιλογής της Κατερίνας Σακελλαροπούλου στην Προεδρία της Ελλάδας δεν ενέπνευσε μόνο τις Ελληνίδες, αλλά πέρασε τα ελληνικά σύνορα και ισχυροποίησε τη θέση της γυναίκας σε κάθε γωνιά της γης. Ποιος δε θυμάται την ανάρτηση της Jennifer Aniston μέσα από το προσωπικό της λογαριασμό στο Instagram, η οποία εξέφρασε την αλληλεγγύη της στις γυναίκες που ξεχωρίζουν για την προσφορά τους στην πολιτεία; Η πρωταγωνίστρια της σειράς «Friends» παρουσίασε μια λίστα με γυναίκες που «έφεραν την αλλαγή στον κόσμο», όπως σημείωσε, συμπεριλαμβάνοντας μέσα σε αυτή και την Ελληνίδα Πρόεδρο της Δημοκρατίας, Κατερίνα Σακελλαροπούλου.\n3. Malala Yousafzai/ Συγγραφέας-Ακτιβίστρια\nEίναι το κορίτσι που δε σταμάτησε να μάχεται υπέρ των δικαιωμάτων των κοριτσιών στην εκπαίδευση. Πυροβολήθηκε από τους Tαλιμπάν στο κεφάλι καθώς πήγαινε στο σχολείο, νοσηλεύτηκε σε κρίσιμη κατάσταση σε νοσοκομείο του Πακιστάν και στη συνέχεια μεταφέρθηκε στην Αγγλία. Έκτοτε, δε σταμάτησε να αγωνίζεται για τα δικαιώματα των κοριτσιών στην εκπαίδευση, έγινε σύμβολο για όλες τις έφηβες παγκοσμίως, και όχι μόνο, ενώ έδωσε αμέτρητες διαλέξεις μιλώντας για την περιπέτειά της και κυρίως για το σημαντικό έργο που ανέλαβε από την ημέρα που παραλίγο να χάσει τη ζωή της.\nΤο 2014 τιμήθηκε με το Νόμπελ Ειρήνης και έγινε η νεότερη κάτοχος του σπουδαίου αυτού βραβείου, σε ηλικία 17 ετών. Το 2021 ήταν αναμφισβήτητα λοιπόν η χρονιά της καθώς όχι μόνο κατάφερε να πάρει το πτυχίο της από το Πανεπιστήμιο της Οξφόρδης αλλά παντρεύτηκε με τον εκλεκτό της καρδιάς της, ένα ευτυχές γεγονός που μοιράστηκε με ολους τους ακόλουθούς της στο Instagram.\n4. Σοφία Μπεκατώρου/ Ολυμπιονίκης Ιστιοπλοΐας\nΕίναι η γυναίκα που έμελλε -με την αποκάλυψη της τραυματικότερης εμπειρίας της ζωής της- να γίνει η αφορμή για τη δημιουργία του ελληνικού #metoo. Η Σοφία Μπεκατώρου με μια κατάθεση ψυχής ήρθε να ταράξει τα νερά του ελληνικού γίγνεσθαι και να αφυπνίσει συνειδήσεις. Να μιλήσει στην ψυχή κάθε γυναίκας, προτάσσοντας την αλήθεια και τη δύναμή της.\nΗ Ολυμπιονίκης της Ιστιοπλοϊας μπορεί να σώπασε τόσα χρόνια να αποκαλύψει τα όσα βίωσε στα νεανικά της χρόνια από μεγάλο παράγοντα της Ομοσπονδίας, όμως η φωνή της στις αρχές του 2021, η κατάθεση της αλήθειας της, ήρθε σαν χιονοστιβάδα στην ελληνική κοινωνία αποκαλύπτοντας τελικά θαμμένα μυστικά σε χώρους «αγγελικά πλασμένους» όπως του αθλητισμού, του θεάματος μέχρι και της ... διπλανής πόρτας. Η φωνή της άνοιξε πόρτες, άνοιξε στόματα, ενέπνευσε εκατοντάδες γυναίκες ώστε να πάρουν κουράγιο, δύναμη και να μιλήσουν. Να μιλήσουν για τη σωματική βία που έχουν υποστεί, τη λεκτική, να βγουν από το σκοτάδι της ενοχής και να λυτρωθούν. Η φωνή της Σοφίας Μπεκατώρου έγινε φωνή κάθε γυναίκας....\n5.Nancy Pelosi/ Πρόεδρος της Βουλής των ΗΠΑ\nΕίναι η μόνη γυναίκα στην ιστορία των ΗΠΑ, που κατάφερε να γίνει Πρόεδρος της Βουλής των Αντιπροσώπων των ΗΠΑ, καταλαμβάνοντας την δεύτερη υψηλότερη θέση στην κατάταξη των γυναικών εκλεγμένων αξιωματούχων στην ιστορία των Ηνωμένων Πολιτειών. Ως Πρόεδρος της Βουλής, η Nancy Pelosi είναι δεύτερη στη διαδοχή της Προεδρίας των ΗΠΑ, αμέσως μετά την Kamala Harris, και θεωρείται η τρίτη ισχυρότερη πολιτική παράγοντας των Ηνωμένων Πολιτειών.\nΣτα 81 της, η μοναδική αυτή προσωπικότητα στην αμερικανική πολιτική, έχει δώσει στον Πρόεδρο Joe Biden τις σημαντικές του νομοθετικές νίκες για πολλά θέματα στο Αμερικανικό Κοινοβούλιο. Στήριξε την κυβέρνηση με το πακέτο βοήθειας για τον Covid 1,9 τρισεκατομμυρίων δολαρίων και, τώρα, τον λογαριασμό υποδομής 1 τρισεκατομμυρίου δολαρίων. Σχεδόν μόνη της κατάφερε να γεφυρώσει το τρομακτικό χάσμα του κόμματός της μεταξύ των προοδευτικών της Βουλής και των βασικών κεντρώων της Γερουσίας. Πως; Με μαεστρία και γυναικεία δύναμη!\nΗ μάχη της για την προστασία των πολιτών μέσα στην πανδημία την έχει ξεχωρίσει ενώ κανείς δεν ξεχνά τον σάλο που προκάλεσε τον Φεβρουάριο του 2020, η κίνησή της, κάνοντας κομμάτια μπροστά στις κάμερες το αντίτυπο της ομιλίας για την Κατάσταση της Ένωσης που είχε μόλις εκφωνήσει ο Ρεπουμπλικάνος τότε πρόεδρος Ντόναλντ Τραμπ. Στο πρόσωπο της Nancy Pelosi αποτυπώνεται η δύναμη, η δικαιοσύνη και η θέληση για ένα καλύτερο μέλλον.\n6. Φώφη Γεννηματά/ Πολιτικός- Πρόεδρος ΚΙΝΑΛ\nΌταν ανακοινώθηκε η επιδείνωση στην υγεία της Φώφης Γεννηματά, κανείς δεν περίμενε πως στις εβδομάδες που θα ακολουθούσαν η πρόεδρος του ΚΙΝΑΛ θα έχανε τόσο σύντομα τη μάχη με τον καρκίνο. Ήταν 44 ετών όταν ήρθε για πρώτη φορά αντιμέτωπη με τον καρκίνο. Η Φώφη Γεννηματά, έδωσε την πρώτη μάχη της με τεράστια αποθέματα εσωτερικής δύναμης και συνέχισε να διεκδικεί τα όνειρά της με πίστη και αισιοδοξία μέχρι και τις 25 Οκτωβρίου, όπου άφησε την τελευταία της πνοή στον Ευαγγελισμό όπου νοσηλευόταν 13 ημέρες.\nΌλα αυτά τα χρόνια, υπήρξαν στιγμές που θέλησε να μοιραστεί με όλες τις γυναίκες και ιδιαίτερα με εκείνες που δίνουν τη δική τους μάχη με τον καρκίνο του μαστού, την προσωπική εμπειρία της, μεταδίδοντάς τους θέρμη και συμπαράσταση μέσα από λόγια γεμάτα ελπίδα. Η Φώφη Γεννηματά υπήρξε μια δυναμική γυναίκα και μητέρα, μια πολιτικός με όραμα και μια μαχήτρια της ζωής που κατάφερε να αφήσει ανεξίτηλο το αποτύπωμά της στην πολιτική ζωή της χώρας, και όχι μόνο αυτό. Η Φώφη Γεννηματά, πάλεψε, όπως ήξερα πάντα να κάνει! Ήταν μαχήτρια και το αποδείκνυε σε κάθε της στιγμή!\n7. Lady Gaga/ Μουσικός-Ηθοποιός\nΉταν αναμφισβήτητα η χρονιά της! Η Lady Gaga φέτος πήρε τη ρεβάνς. Είναι η γυναίκα που δε φοβήθηκε να μιλήσει για όσα φοβερά της έχουν συμβεί, απέδειξε πως το ταλέντο της δεν είναι μονοδιάστατο και πως μπορεί να τα καταφέρει εξίσου καλά στη μουσική αλλά και την υποκριτική με την ίδια ευκολία.\nΈδειξε τα δόντια της στη βιομηχανία του θεάματος με έναν ρόλο που έχει ήδη λάβει υποψηφιότητα για Χρυσή Σφαίρα και οδεύει για Όσκαρ, ενώ απέδειξε ότι είναι οκ να νιώθεις φόβο και ανασφάλεια και ταυτόχρονα να διεκδικείς αυτό που σου αξίζει. Ο ρόλος της στην ταινία The House of Gucci, όπως η ίδια δήλωσε, ήταν ρόλος ζωής. Η τραγουδίστρια και ηθοποιός αποκάλυψε ότι χρειάστηκε να έχει μαζί της στα γυρίσματα μια νοσοκόμα με ειδίκευση στην ψυχιατρική, για να μπορέσει να βγάλει εις πέρας τις σκηνές και να υποδυθεί τη δολοφόνο, χωρίς να επηρεαστεί η ψυχική υγεία της. «Έφερνα το σκοτάδι μαζί μου στο σπίτι. Γιατί η ζωή της Reggiani ήταν σκοτεινή».\n8. Ursula Von Der Leyen/ Πρόεδρος Ευρωπαϊκής Επιτροπής\nΗ γυναίκα που έφερε την αλλαγή (μετά την Άγκελα Μέρκελ) στην Ευρώπη. Ποιος περίμενε ποτέ πως στο τιμόνι της ΕΕ θα βρισκόταν μια γυναίκα και μάλιστα γιατρός;\nΗ ζωή της συντηρητική. Όσα συνήθιζε να κάνει πριν αναλάβει την Προεδρία της ΕΕ, τα ίδια συνεχίζει να κάνει. Απολαμβάνει το τρέξιμο και την ιππασία. Μετά την ανάληψή της Προεδρίας της Ευρωπαϊκής Επιτροπής, μετακόμισε στις Βρυξέλλες και συγκεκριμένα σε δωμάτιο δίπλα στο γραφείο της, εντός του κτιρίου Μπερλαμόν, το κεντρικό κτίριο της Ευρωπαϊκής Επιτροπής. Όχι, δεν την νοιάζουν τα «υλικά μεγαλεία». Προσπαθεί να ηγείται και να προάγει την ειρήνη.\nΌταν ζούσαν στις Βρυξέλλες, η μικρή της αδερφή Benita-Eva πέθανε σε ηλικία έντεκα ετών από καρκίνο. Το 2019 η μάχη της κατά του καρκίνου ήταν ένα από τα κίνητρά της όταν ανέλαβε την Προεδρία στην Επιτροπή της ΕΕ.\nΈξι χρόνια πριν, το 2013, η Ursula Von Der Leyen διορίστηκε η πρώτη γυναίκα Υπουργός Άμυνας της Γερμανίας. Ως Υπουργός Άμυνας υπερασπίστηκε την ειρήνη και την ομόνοια των Εθνών. Η στάση της απέναντι στην πανδημία χαρακτηρίστηκε υποδειγματική καθώς ενήργησε γρήγορα καταβάλλοντας κανδήλια της ΕΕ σε όλες τις χώρες τη Ευρώπης για την ουσιαστική αντιμετώπιση της εξάπλωσης του Covid-19.\nΠριν την γνωρίσουμε αναρωτιόμασταν τι είδους Πρώτη Κυρία θα μπορούσε να είναι η σύζυγος του Joe Biden. Την πρώτη γεύση μας την είχε δώσει εκείνο το βράδυ στη Δημοκρατική Συνέλευση. Νιώθοντας τόσο άνετα σε μια σχολική τάξη, στο Γυμνάσιο Brandywine στο Wilmington του Ντελαγουέρ, όπου δίδασκε Αγγλικά, η καθηγήτρια Biden είχε μιλήσει για το θέμα του σχολείου (που ανοίγει ξανά τις πύλες του μετά την πανδημία), τη στιγμή που οι Ηνωμένες Πολιτείες έβλεπαν να αυξάνονται ολοένα και περισσότερο τα κρούσματα του κορονοϊού στη χώρα.\nΗ Jill Biden είναι η «ήσυχη δύναμη» που πάντα κάνει «θόρυβο» μόνο με τις μεγάλες πράξεις της. Από την πρώτη στιγμή η νυν Πρώτη Κυρία των ΗΠΑ πρόβαλε ένα αίσθημα σιγουριάς και ευθύνης απέναντι σε όλες τις γυναίκες, τις μητέρες, δίνοντας ξεκάθαρα την αίσθηση πως είναι μια ενεργή εργαζόμενη γυναίκα που στέκεται στο πλευρό όλων των γονέων, των πολιτών! Μόλις ανακοινώθηκε η εκλογή του συζύγου της, η Jill Biden είχε δηλώσει: «Όταν φτάσουμε στον Λευκό Οίκο, θα συνεχίσω να διδάσκω», είχε πει στο CBS, προσθέτοντας, «Είναι σημαντικό και θέλω οι άνθρωποι να εκτιμούν τους δασκάλους και να γνωρίζουν τις συνεισφορές τους». Αυτό δεν πρέπει να μας αποτελεί έκπληξη, καθώς η ίδια κράτησε τη δουλειά της ακόμη και όταν ο σύζυγός της υπηρετούσε ως Αντιπρόεδρος των ΗΠΑ υπό τον Πρόεδρο Μπαράκ Ομπάμα. Μπορεί οι υποχρεώσεις της πια να είναι πολλές, όμως πάντα βρίσκει τρόπο να βρίσκεται κοντά στα παιδιά και να μεταλαμπαδεύει τις γνώσεις της...\nΒρίσκεται στη λίστα του Forbes με τις 100 γυναίκες με την μεγαλύτερη επιρροή στον πλανήτη. Και όχι μόνο! H Rihanna είναι δισεκατομμυριούχος. Η καθαρή αξία της 33χρονης τραγουδίστριας αξίζει τόσα πολλά χρήματα χάρη στη σειρά καλλυντικών Fenty Beauty, τη σειρά Savage by Fenty, τη μουσική και άλλα εγχειρήματά της. Το Forbes μάλιστα εκτιμά ότι η καθαρή περιουσία της αγγίζει τα 1,7 δισεκατομμύρια δολάρια. Η Rihanna είναι η πιο λαμπερή και ατίθαση σταρ των τελευταίων δεκαετιών στο κόσμο της μουσικής βιομηχανίας.\nΕίναι η βασίλισσα των Barbados, το νησί της Καραϊβικής που αποτελεί πια ανεξάρτητο κράτος μετά από 400 χρόνια. Με τελετή που οργανώθηκε με τυμπανοκρουσίες, η Rihanna κάθισε στη θέση που κάποτε ανήκε στην βασίλισσα Ελισάβετ, και απόλαυσε τις τιμές μιας Εθνικής Ηρωίδας.\nH ιδρύτρια της Fenty Beauty, αποτελεί έμπνευση για κάθε γυναίκα καθώς εδώ και χρόνια υιοθετεί έναν τρόπο ζωής μακριά από το κατεστημένο. Όχι, δεν είναι η γυναίκα με το αψεγάδιαστο σώμα και τα πολλά ρετούς (εξάλλου έχει μοιραστεί πολλές φορές με τους fans της στα social media φωτογραφίες που δείχνουν τις ραγάδες, τους γεμάτους γλουτούς και την πρησμένη κοιλίτσα της)... Είναι η γυναίκα με την απίστευτη ομορφιά που πηγάζει από την αυτοπεποίθηση, τον ακομπλεξάριστο χαρακτήρα και το υπέροχο χαμόγελό της. Ακόμα και στη νέα της συλλογή εσώρουχων Savage x Fenty, η 33χρονη δισεκατομμυριούχος άφησε πίσω στερεότυπα για τη γυναικεία φύση, τη σεξουαλικότητα και το σώμα και γιόρτασε την ενσωμάτωση και το body positivity. Η Rihanna παρότι πλούσια και αυτοδημιούργητη, παρότι star που κινείται σ΄ένα star system που επιτάσσει κανόνες στο ντύσιμο, στην ομιλία, στις κινήσεις, στις επενδύσεις, εκείνη συνεχίζει να ντύνεται όπως της αρέσει, να αγαπάει το σώμα της και να ποστάρει αφιλτράριστες φωτογραφίες που άλλες celebrities ούτε καν θα τολμούσαν. Χωρίς να κρύβει τις ατέλειες της αλλά δείχνοντας ότι απολαμβάνει τη ζωή της εμπνέει καθημερινά εκατομμύρια γυναίκες σε όλο τον κόσμο να αγαπήσουν το σώμα τους, να νιώσουν όμορφες και επιθυμητές.


Σέρρες: Με μεγάλη επιτυχία η χορωδιακή εκδήλωση στη Νιγρίτα (video) - Επιλογές\nΣτο γεμάτο αμφιθέατρο του Γυμνασίου Νιγρίτας οι χορωδίες Φαιάκων Κέρκυρας, Φίλων της Παράδοσης Ζερβοχωρίων Χαλκιδικής, Θρακικής Εστίας Σερρών Νιγριτινών Θεσσαλονίκης «Ο Βισάλτης» και η χορωδία του Δήμου Βισαλτίας παρουσίασαν ένα εξαιρετικό μουσικό πρόγραμμα. Ταξίδεψαν τους θεατές σε μουσικούς δρόμους, γέμισαν με ήχους και όμορφα τραγούδια.\nΗ χορωδία του Συλλόγου Φίλων της Παράδοσης Πανζερβοχωρίων παρουσίασε παραδοσιακά τραγούδια της περιοχής των Ζερβοχωρίων με την συνοδεία των εξαίρετων μουσικών τους και υπό την διεύθυνση του κ. Ανδρέα Δερβίση.\nΣτο νησί της Κέρκυρας μας ταξίδεψε μουσικά η χορωδία Φαιάκων με ένα πλούσιο ρεπερτόριο και με συνοδεία πιάνου από την κα Μαρία Υφαντή, υπό την διεύθυνση του κ. Σπύρου Μπόχαλη.\nΤμήμα της πολυάριθμης χορωδίας ενηλίκων της Θρακικής Εστίας Νομού Σερρών παρουσίασε παραδοσιακά τραγούδια της αλησμόνητης πατρίδας με την συνοδεία των μουσικών, Παπαδημητρίου Νίκο στη γκάιντα και καβάλι και Κούκο Σπύρο στο βιολί και θρακιώτικη λύρα.\nΗ τετράφωνη μικτή χορωδία του Συλλόγου Νιγριτινών Θεσσαλονίκης υπό την διεύθυνση του κ. Γιάννη Βαγενά, για άλλη μια φορά\nκαταχειροκροτήθηκε από το κοινό και συγκίνησε τους παραβρισκόμενους όταν τραγούδησαν για τη Νιγρίτα και τον ήρωα Καπετάν Γιαγκλή.\nΜε παραδοσιακά τραγούδια της Νιγρίτας και όχι μόνο συμμετείχε και η μικτή χορωδία του ΔΗΚΚΠΠΠΑ του Δήμου Βισαλτίας υπό την διεύθυνση του κ. Αστέριου Γούναρη.\nTags: #Νιγρίτα, Από τα Πλατανούδια … στη Νιγρίτα, χορωδιακή εκδήλωση


Οι δηλώσεις των νταμπλούχων Ελλάδας – RedNews – Τα ερυθρόλευκα νέα\nΛίγο μετά το φινάλε του νικηφόρου τελικού, ο Χάρης Παυλίδης και τα κορίτσια του, μίλησαν στην επίσημη ιστοσελίδα του Ολυμπιακού.\n«Μας μένει η πίκρα λόγω της διακοπής της Ευρωλίγκας. Εξελίχθηκαν έτσι τα πράγματα και αρκεστήκαμε στο πρωτάθλημα και στο κύπελλο, με αρκετά καλή απόδοση εάν σκεφτούμε τη μεγάλη διακοπή. Είχαμε δυναμική για να κερδίσουμε οποιαδήποτε ομάδα. Ο Ολυμπιακός είναι μια ομάδα με ταλέντο, νέα παιδιά που έχουν μέλλον. Να είναι καλά τα πράγματα ελπίζω για να παραμείνουν όλες ή σχεδόν όλες για να διεκδικήσουμε τα τρόπαια».\n«Ταίριαξε η χημεία της ομάδας. Τυχερή ως αρχηγός και μέλος της ομάδας. Εάν δεν ήταν η πανδημία, είχαμε βλέψεις στην Ευρώπη. Να παραμείνουμε έτσι και του χρόνου. Είμαι συγκινημένη. Καλύτερα δεν θα μπορούσε να είχε πάει. Δεν είχαμε καμία ήττα, καμία ισοπαλία».\nΙδανικά τελείωσε η σεζόν. Κάναμε το νταμπλ. Είχαμε δυσκολίες. Είμαστε ευχαριστημένες, είμαστε αήττητες. Αυτές οι διακρίσεις βγαίνουν μέσα από την ομάδα για να είμαι η καλύτερη παίκτρια και να είμαι πρώτη σκόρερ. Λόγω καραντίνας, μας μένει μια πικρία γιατί θα μπορούσαμε να πάμε πολύ ψηλά στην Ευρώπη. Βλέπουμε τα θετικά.\n«Είναι μια πετυχημένη χρονιά, με την κατάκτηση του νταμπλ. Αισθάνομαι όμορφα, να επιστρέφω και να είμαι καλά. Ελπίζω να συνεχίσουμε έτσι και εγώ και όλες οι παίκτριες στην ομάδα. Με τη διακοπή στερηθήκαμε φέτος το Ευρωπαϊκό».\nMVP και πρώτη σκόρερ η Ελευθερία Πλευρίτου


Δήμαρχος Έδεσσας στο ΡΘ: Δεν εμβολιάζονται - Έχω φτάσει στο σημείο να μαλώνω με τους παπάδες | ThessNews\nΑρχική / ΑΠΟΨΕΙΣ - ΣΥΝΕΝΤΕΥΞΕΙΣ / Δήμαρχος Έδεσσας στο ΡΘ: Δεν εμβολιάζονται – Έχω φτάσει στο σημείο να μαλώνω με τους παπάδες\n13/10/2021 11:13 πμ\nΟ κ. Γιάννου μίλησε με αφορμή τη παρουσία σήμερα των κινητών μονάδων εμβολιασμού στην περιοχή.\nΣτην απροθυμία του κόσμου να εμβολιαστεί στάθηκε ο δήμαρχος Έδεσσας Δημήτρης Γιάννου, μιλώντας στο Ράδιο Θεσσαλονίκη και στον Σάκη Μόσχη.\n«Το κύμα ίσως είναι πιο ισχυρό από αυτό που περιμέναμε. Θεωρώ ότι αυτό που έκανε ο Αρχιεπίσκοπος δεν είναι αρκετό για να πειστούν. Έχω εντοπίσει ότι το 25% είναι επηρεασμένο από τον παπά του χωριού. Το λέω μετά πόνου ψυχής. Έχω φτάσει στο σημείο να μαλώνω με τους παπάδες, με τις θεωρίες τους. Είναι αδιανόητο αυτό που συμβαίνει», σημείωσε.\nΓια να προσθέσει ότι «υπάρχουν παπάδες που δεν είναι μόνο αρνητές για τον εαυτό τους. Επηρεάζουν και πάρα πολύ κόσμο, νέους ανθρώπους», καταλήγοντας ότι χρειάζονται πρωτοβουλίες όχι μόνο από τον Αρχιεπίσκοπο αλλά και τους δεσποτάδες.


Kατερίνα Στικούδη: «Όταν ερωτευθώ δεν κοιτάζω τον τραπεζικό λογαριασμό»!\nΔημοσίευση 27 Μαΐου 2012, 16:02 / Ανανεώθηκε 27 Ιουνίου 2013, 14:55\nΗ Κατερίνα του μόντελινγκ, της τηλεόρασης και του τραγουδιού μιλάει για τις εκλογές, τις σχέσεις της αλλά και για το… «από φωνή κορμάρα».\nΗ Κατερίνα του μόντελινγκ, της τηλεόρασης και του τραγουδιού μιλάει για τις εκλογές, τις σχέσεις της αλλά και για το… «από φωνή κορμάρα». Η ίδια δηλώνει για το εκλογικό αποτέλεσμα στο Glam που κυκλοφορεί: «Το θέμα είναι ότι υπήρξαν αλλαγές. Από τη στιγμή που ο κόσμος είναι πιεσμένος, είναι φυσιολογικό να μην ψηφίσει ό,τι ψήφιζε. Οπότε υπάρχει αυτή η αλλαγή, ότι τουλάχιστον δεν ψηφίσανε τους ίδιους ανθρώπους με τους οποίους υποτίθεται ότι δεν περνούσαν καλά. Γιατί τα τελευταία χρόνια το μόνο πράγμα που ακούω είναι παράπονα, αλλά συνέχεια βγαίνουν τα ίδια κόμματα».\nΌσον αφορά τις επιλογές της στα ερωτικά, η εκρηκτική Κατερίνα Στικούδη, απαντά: «Όταν ερωτευθώ, σε καμία περίπτωση δεν κοιτάζω τον τραπεζικό λογαριασμό. Σε καμία περίπτωση. Δεν με ενδιαφέρει καν! Ούτε το πορτοφόλι κοιτάω ούτε το λογαριασμό ούτε και το αμάξι… Γιατί έχω αυτά που θέλω. Νιώθω καλά, δουλεύω, έχω ένα μισθό, έχω ένα αυτοκίνητο που μ’ αρέσει, δεν θα περίμενα από κάποιον άλλο να μου πάρει κάτι. Δεν θα κοιτάξω για να ερωτευθώ να είμαστε στα ίδια οικονομικά, αλλά νομίζω ότι όταν ένα ζευγάρι δεν απέχει πολύ μεταξύ του οικονομικά θα τα βρει. Όταν υπάρχει κάποια απόκλιση ανάμεσά τους θα βγει αυτό το πράγμα...».\nΤέλος η Κατερίνα Στικούδη απαντά στους επικριτές της: «Από κορμί φωνή και από φωνή… μουγγή, έχουν γίνει γραφικοί! Δεν με πειράζει πάρα πολύ, να σου πω την αλήθεια. Εντάξει είναι μία ατάκα πια που ξέρεις ότι ο άλλος θα πει… Ωστόσο, δεν θα μπω στη διαδικασία να πείσω κανέναν, γιατί αυτό που κάνω είναι πολύ συγκεκριμένο. Δεν προσπαθώ να αποδείξω ότι είμαι μια καλλιτέχνιδα που θα τραγουδήσω στην όπερα. Που θα τραγουδήσω τα τραγούδια της κυρίας Γαλάνη ή της κυρίας Αλεξίου. Ξέρω τι να αγγίξω και μέχρι που φτάνουν τα όριά μου».\nπηγή: περιοδικό Glam


actimon: ΤΟ ΜΙΚΡΟ ΠΑΡΙΣΙ ΤΗΣ ΑΘΗΝΑΣ\nΒρέθηκα χθες το απόγευμα, μετά από απουσία αρκετών ημερών στην Τήνο, στις κάτω γειτονιές, εκεί προς τη Βάθης και περνώντας από ένα δρόμο ξεχασμένο, τη Μαιζώνος όπου ελάχιστοι, πλην των μουσικών και των μαθητών που πηγαίνουν στο Εθνικό Ωδείο που βρίσκεται στη γωνία με την οδό Μάγερ γνωρίζουν προς τα που πέφτει, είδα στον άδειο χώρο ενός μεγάλου πάργκινκ δυο νέους, τον Γαβριήλ Παγώνη και την Ιωάννα Αλεξοπούλου, να δίνουν με τα έργα τους μια άλλη διάσταση στους γυμνούς τοίχους.\nΔεν ήθελα και πολύ να μπω κι εγώ στο πάρκινγ και να πιάσω κουβέντα μαζί τους και να ζητήσω από τη Μαρία Σαγροπούλου πληροφορίες για το τι θα κάνουν εκεί πέρα. Έτσι έμαθα πως από σήμερα το απόγευμα ξεκινάει μια σειρά εκδηλώσεων με τον τίτλο «Μικρό Παρίσι στην Αθήνα» και θα διαρκέσει μια εβδομάδα, ως τις 16 Οκτωβρίου, και ο λόγος που επιλέχθηκε αυτή η περιοχή, η «Μικρή Μονμάρτη» όπως μου είπαν είναι ότι εκεί υπάρχουν πολλοί δρόμοι με γαλλικά ονόματα και πως το φεστιβάλ «Petit Paris d’Athènes» διοργανώνεται από το Αθηναϊκό Καλλιτεχνικό Δίκτυο σε συνεργασία με πολλούς φορείς και είναι αφιερωμένο στον Albert Camus με αφορμή τα 100 χρόνια από τη γέννησή του.\nΤΟ ΣΗΜΕΡΙΝΟ ΠΡΟΓΡΑΜΜΑ ΤΟΥ ΦΕΣΤΙΒΑΛ\n17.00 ΠΛΑΤΕΙΑ ΒΑΘΗ\nΜια πλειάδα καλλιτεχνών εμφανίζεται από το πουθενά , πετάει τον μανδύα της καθημερινότητας και μεταμορφώνει την παρηκμασμένη πλατεία με το ένδοξο παρελθόν σε αφετηρία ενός οκταήμερου καλλιτεχνικού και πνευματικού οργασμού. Την εκκίνηση δίνουν οι 25μουσικοί της ομάδας κρουστών του Νίκου Τουλιάτου. Ακολουθούν οι περισσότεροι από τους συμμετέχοντες στο φεστιβάλ. Μουσικοί και ζωγράφοι του δρόμου, ζογκλέρ,ξυλοπόδαροι, μίμοι και εικαστικοί performers θα δώσουν μέσα σε δυο ώρες το στίγμα του Αθηναϊκού καλλιτεχνικού δικτύου και του τι πρόκειται να ακολουθήσει τις 7επόμενες μέρες.\n17:00 Νίκος Τουλιάτος και ομάδα Ηχόδραση\n19.00 ΕΘΝΙΚΟ ΑΡΧΑΙΟΛΟΓΙΚΟ ΜΟΥΣΕΙΟ –ΕΓΚΑΙΝΙΑ\nΚαλωσόρισμα από τον Διευθυντή του Εθνικού Αρχαιολογικού Μουσείου Γιώργου Κακαβά.\nΟμιλία του Δημάρχου Γιώργου Καμίνη. Ομιλία του καλλιτεχνικού διευθυντή του φεστιβάλ , επικεφαλής του Αθηναϊκού καλλιτεχνικού δικτύου Μάριου Στρόφαλη .\n1. Οι κιθαριστές του «Εθνικού Ωδείου» με τον Βαγγέλη Μπουντούνη.\nΣτο Εθνικό Ωδείο εδώ και πενήντα χρόνια υπάρχει μία Σχολή που δίκαια θεωρείται σαν μία από τις σπουδαιότερες στον κόσμο. Είναι η «Σχολή της Κιθάρας του Εθνικού Ωδείου» από την οποία έχουν αποφοιτήσει και αποφοιτούν κάθε χρόνο δεκάδες σημαντικοί Κιθαριστές με διεθνή καριέρα. Αυτός είναι και ο λόγος που η «Ελληνική Σχολή της Κιθάρας» θεωρείται μία από τις σημαντικότερες παγκοσμίως. Η μεγάλη αυτή ορχήστρα αυτή των Κιθαριστών έχει ήδη στο ενεργητικό της τρεις δισκογραφίες.\nΣτην σημερινή Συναυλία θα εμφανιστεί ένα μικρό σχήμα που αποτελείται από κιθαριστές αυτής της μεγάλης δεξαμενής του Εθνικού Ωδείου. Οι βασικοί κιθαριστές της σημερινής Συναυλίας είναι: Αγγελόπουλος Περικλής, Αποστολακίδης Δημήτρης, Βάσσης Στράτος , Βόλης Γιώργος, Βουτσινά Μαρία, Γιαννόπουλος Τάκης, Καλαιτζής Κίμων, Λάμης Βασίλης, Δημήτρης Κωστόπουλος, Μιχαλόπουλος Νικήτας, Παντελιάς Αλέξανδρος, Παπαδάκης Αντώνης, Σακίρι Αλέξανδρος. Σολίστ Λυδία Μπουντούνη Βιολί .Διεύθυνση Βαγγέλης Μπουντούνης.\n2. Σύνολο εγχόρδων «Hellenic Musica Viva» της Λουντμίλα Λιμόροβα.\nH αιώνια σχέση της πόλης του φωτός με την Μόσχα και την Αγία Πετρούπολη.Το «Ηellenic Μusica Viva» δημιουργήθηκε το 1998 με πρωτοβουλία της σολίστ βιολιού και καθηγήτριας του Εθνικού Ωδείου Λουντμίλα Λιμόροβα, η οποία το διευθύνει. Στο μουσικό αυτό σχήμα συμμετέχουν ο κλαρινετίστας Ηλίας Δεμιρτζόγλου, καθώς και μερικοί από τους πιο ταλαντούχους και βραβευμένους μαθητές και αποφοίτους του Εθνικού Ωδείου της τάξης της Λουντμίλα Λιμόροβα στο βιολί και στη μουσική δωματίου.\n3. Monmartre με το Κουαρτέτο Μάριου Στρόφαλη. Φιλική συμμετοχή Κυριάκος Γκουβέντας.\nΒαθιά ριζωμένη η Μονμάρτη και το Παρίσι στην καρδιά του συνθέτη Μάριου Στρόφαλη που δεν σταματά να μας ταξιδεύει νοερά με τις μουσικές του. Μοnmartre , my Paris , Jardin du Luxeburg, Nocturne, Valse Isabelle, Valse de la Seine είναι μερικοί τίτλοι κομματιών του που μαρτυρούν την αγάπη του για την πόλη του φωτός. Συνταξιδιώτες του οι: Bαγγέλης Βεργωτής ακκορντεόν, Alfed Shtuni βιολί, Αλέξανδρος Μποτίνης βιολοντσέλλο. Στο πιάνο ο Μάριος Στρόφαλης.Ιδιαίτεροι καλεσμένοι , ο Κυριάκος Γκουβέντας στο βιολί και ο Κώστας Βλαχόπουλος στην χρωματική φυσαρμόνικα.\nΠερισσότερες πληροφορίες και το υπόλοιπο πρόγραμμα: http://www.athensartnetwork.gr, http://athensartnetwork.blogspot.gr και στο Facebook https://www.facebook.com/pages/Athens-Art-Network\nΑναρτήθηκε από Ilias Provopoulos στις 7:42 π.μ.\nΕτικέτες ΑΘΗΝΑ, ΜΙΚΡΟ ΠΑΡΙΣΙ ΤΗΣ ΑΘΗΝΑΣ, athensartnetwork.gr


Ελληνική Αφύπνιση: Απαράδεκτη τιμωρία εκπαιδευτών της Εθνικής Φρουράς για αντιτουρκικά και φιλελληνικά πατριωτικά συνθήματα!!!!\nΑπαράδεκτη τιμωρία εκπαιδευτών της Εθνικής Φρουράς για αντιτουρκικά και φιλελληνικά πατριωτικά συνθήματα!!!!\nΑντιγράφω από το άρθρο του Πολίτης Online.\nΚαμπάνες έπεσαν σε εκπαιδευτές στα Κέντρα Εκπαίδευσης Λάρνακας και Πάφου, οι οποίοι διέταξαν νεοσυλλέκτους να εκφωνήσουν συνθήματα τα οποία δεν προβλέπονταν στη διαταγή του αρχηγού της Εθνικής Φρουράς. Στους εκπαιδευτές επιβλήθηκε πειθαρχική ποινή φυλάκισης, ενώ απομακρύνθηκαν από τα καθήκοντά τους. Ο υπουργός 'Αμυνας Κώστας Παπακώστας, μιλώντας στο περιθώριο της τελετής διαβεβαίωσης των 12 απόφοιτων μαθητών από τη Σχολή Μονίμων Υπαξιωματικών της Ελλάδας, είπε πως μετά από μια πρόχειρη διοικητική έρευνα που έχει γίνει, έχουν δυστυχώς επαληθευτεί οι πληροφορίες για εκφώνηση απαράδεκτων συνθημάτων και χαρακτήρισε λυπηρό, απαράδεκτο και αξιόποινο το γεγονός.\nΤί γίνεται εδώ; Τι διαταγές είναι αυτές; Μπράβο στα παλικάρια που δεν υπάκουσαν.\nΔηλαδή για να καταλάβω οι Τούρκοι έχουν καταλάβει το νησί μου εδώ και 35 χρόνια....\nΜπορεί να σκότωσαν την μάνα μου τον πατέρα μου κι όλο μου το σόϊ....\nΜου πήραν το σπίτι με την βία, βίασαν και έσφαξαν αδιακρίτως.....\nΚαι τώρα έρχεται μια κατάπτυστη κυβέρνηση προδοτών και μου ζητάει να μην λέω αντιτουρκικά συνθήματα; Δηλαδή η Εθνική Φρουρά θα βγαίνει να μαζεύει λουλουδάκια;\nΜήπως κ. Χριστόφια να κλείνατε και μια συμμαχική συμφωνία με τον στρατό κατοχής;\nΔηλαδή κλείνουν τα στρατόπεδα, μειώνουν την δύναμη της Εθνικής Φρουράς και μετά τους απαγορεύουν να είναι αντιτούρκοι......\nΣτο μεταξύ έχω κι ένα πολυ ευχάριστο νέο, ο Τουρκικός κατοχικός στρατός έδωσε διαταγή να τραγουδούν οι άντρες του τραγουδάκια για τον Σολωμό Σολωμού και τον Τάσο Ισαάκ.......\nΜα δεν ντρέπεστε; Και ποιό πολύ οι στρατιωτικοί. Καλά οι πολιτικοί πάντα ήταν πουλημένοι, εσείς; Σας δίνουν τέτοιες διαταγές σας λένε ποιά τραγούδια και συνθήματα θα λέτε και το δέχεστε; Που είναι οι παραιτήσεις σας και οι διαμαρτυρίες σας;\nΤο φρόνημα των ανδρών κύριοι δεν ανεβαίνει με τραγουδάκια για κοπέλλες και λουλουδάκια......\nΔεν πρέπει λέει να φανατίζεται η Εθνική Φρουρά......Στρατός που δεν είναι φανατικός δεν είναι στρατός. Εδώ τους καλείται, υποτίθεται, να τα βάλουν με μια χώρα από τις μεγαλύτερες δυνάμεις (στρατιωτικώς) του ΝΑΤΟ. Τους καλέιται να προστατέψουν την ελεύθερη Κύπρο από υπέρτερες δυνάμεις, δηλαδή μια αποστολή αυτοκτονίας και δεν θα είναι φανατικοί; Κι έχουν και χίλια δίκια με το μέρος τους......\nΜα τι άνθρωποι είστε;\nΛυπάμαι όσους ψήφισαν το ΑΚΕΛ και όλους όσους υποστηρίζουν άτομα οποιουδήποτε κόμματός που έχουν τέτοιες ιδέες. Ξέραμε ότι αν γίνει κυβέρνηση το ΑΚΕΛ θα βλέπαμε σημεία και τέρατα αλλά σε τέτοιο βαθμό...........\nΘυμηθείτε ότι σύντομα η κυβέρνηση αυτή θα απαγορεύση των Εθνικό Υμνο στην Εθνική Φρουρά γιατί μιλάει για τα κόκκαλα των Ελλήνων τα Ιερά.......ειναι εθνικιστικός πως να το κάνουμε........\nΑλλά και η έννοια ελευθερία δεν μου ακούγεται πολύ καλά αφού όπως καταλαβαίνετε η κυβέρνηση αυτή απέργάζεται λύση χωρίς ελευθερία. Μια λύση που θα υποχρεώνει την ελληνική πλειοψηφία στην Κύπρο σε ΙΣΟΤΙΜΗ διαβίωση με την τουρκική μειοψηφία. Πράγμα που αποτελεί παγκόσμια πρωτοτυπία.\nΚαι να θυμάστε ότι αν ποτέ δεχθούν οτιδήποτε οι Τούρκοι, ο κατοχικός στρατός εννοείται πως δεν πρόκειται να φύγει........ Θα είναι στον σβέρκο μας για πάντα.\nΟ Τούρκος φεύγει μόνο όπως ήρθε...με πόλεμο.\nΟι πολιτικοί νομίζουν ότι στις σύγχρονες διεθνείς συνθήκες οι κατοχικοί στρατοί φεύγουν με διπλωματικά μέσα......\nΝαί σε κάποιες περιπτώσεις, φεύγουν, αλλά μόνο όταν έχουν βάλει στην εξουσία μια κυβέρνηση ανδρεικέλων..........(Γρενάδα, Κόσοβο, σε λίγο Ιράκ και Αφγανιστάν). Αλλες φορές πάλι δεν φεύγουν ποτέ...(Θιβέτ, Β. Κύπρος, Β. Ιρλανδία)\nΑπορώ η Βρετανία γιατί να στείλει ολόκληρη αρμάδα για να απελευθερώσει στα 2000 χλμ τα νησιά Φώκλαντ που κατέλαβαν οι Αργεντινοί το 1982!!!!! Γιατί δεν αποφάσιζαν να λύσουν το θέμα διπλωματικά..........\nΤο δεύτερο σύνθημα «Ελλάς, Ελλάς, σκέπασε και μας, την Κύπρο σου την όμορφη ποτέ μην την ξεχνάς», σηκώνει παρεξήγηση. Χριστόφια είσαι τυχερός που δεν ζούνε τα παλικάρια της ΕΟΚΑ. Γιατί μάλλον μετά από αυτό θα ήταν και πάλι στα βουνά ΕΟΚΑ Γ΄.\nΘα τους έκλεινες στα μπουντρούμια και θα τους βασάνιζες.....\nΣου υπενθυμίζω δύο ΕΘΝΙΚΙΣΤΙΚΑ ποιήματα του Ευαγόρα Παλληκαρίδη. Αχ να μην ζεί.........\nΣκλαβωμένη μου Κύπρος, λατρευτή μου πατρίδα\nπου δεμένη στενάζεις με βαριάν αλυσίδα.\nΤα δεσμά τα βαριά σου σε λιγάκι θα σπάσεις\nκαι στης μάνας Ελλάδας την αγκάλη θα φτάσεις.\nΤης σκλαβιάς η φουρτούνα ολοένα σε δέρνει\nκαι τη νίκη ζητάει και γιαλός και στεριά.\nΌμως νάτην, η νίκη με χαμόγελο φέρνει\nσαν σε όνειρο μέσα τη γλυκιά Λευτεριά\nστο κεφάλι σου, Κύπρος, με χαρά στο φορεί.\nΜόνο λίγο ακόμα\nκαι στο μαύρο σου χώμα\nπου η σκλαβιά και ο πόνος τώρα τρυπά,\nη γλυκειά Λευτεριά,\nκαρτερούν τα παιδιά σου ξανά,\nπως με φλόγα και πάλι κοντά σου θαρθεί.\nΚύπρος, Κύπρος, γλυκειά μας Πατρίδα,\nκάνε τώρα να λάμψει του σπαθιού σ' η λεπίδα.\nΑπό σε καρτερούμε τη σκλαβιά για να διώξεις από σένα,\nω Κύπρος γλυκειά, με τη μάνα Ελλάδα να βρεθείς αγκαλιά.\nΜόνο λίγο ακόμα ένας ήλιος θα λάμψει\nπιο λαμπρός και για μας.\nΧριστόφια πάνω στην φωτογραφία βλέπω στους τάφους των παλικαριών, ελληνικά σημαιάκια ή μου φαίνεται....τρέχα βγάλτα γρήγορα..............\nΑναρτήθηκε από Alexandros στις 10:51 π.μ.\nΕτικέτες ανθελληνες, ανικανοι πολιτικοι, εθνικη φρουρα, ελλαδα, ζωα, ΚΚΕ, κυπρος, προδοτες\nΝέα γεώτρηση στον βόρειο Πρίνο με στόχο την άντλησ...\nΣάββας Καλεντερίδης: «Τούρκοι καίνε τα δάση μας, τ...